Irekia Eusko Jaurlaritza - Gobierno Vasco :: Eusko Jaurlaritzak web-espazioa sortu du, norberaren bizitzaren, familiaren eta lanaren kontziliazioaren berri emateko eta hura sustatzeko\nEusko Jaurlaritzak web-espazioa sortu du,…\nEusko Jaurlaritzako Berdintasuneko Sailak Kontzilia web-orria (www.euskadi.eus/kontzilia) eman berri du argitara; espazio horren bidez, norberaren bizitza, familia eta lana bateragarri egiteko informazio guztia ezagutzera eman nahi da. Helburu nagusia da enpresek eta langileek neurriak nola ezar ditzaketen jakitea, besteak beste informazioaren, jardunbide egokien adibide diren tresnen edo laguntza- eta legeria-informazioaren bidez. Gainera, webak berak banako online kontsultak egiteko aukera eskaintzen du. Kontziliaren edukiak hiru ataletan banatzen dira: Kontziliazio Erantzunkidea, Enpresak eta Langileak.


Jantzea eta ikuskizuna Bilbon, Dantzaldiari esker\nBizkaie! 2006-09-28 02:00 Kulturea\nDantzaldiaren zazpigarren edizinoa aurkeztu barri dabe eta ikuskizunak ate-joka dagoz honezkero. Edizino hau barrikuntza ugarigaz dator eta herrialde bat izango da protagonista nagusia: Kanada.\n‘Dantza Hirian’ uri paisajeetan egindako nazinoarteko dantza jaialdia Donostia, Irun eta Baionan\nBizkaie! 2006-09-20 02:00 Kulturea\nIrailaren 21ean, Donostian, 22an, Irunen eta 23an Baionan egingo da Euskal Eurohiriaren garapen kulturala bultzatzeko sortutako ekimena.\nPaloma Rojasen artelanak ikusgai Gorlizen\nBizkaie! 2006-09-14 02:00 Kulturea\nPasa dan domekatik eta irailaren 16ra arte, Paloma Rojas artistearen lana dago ikusgai Gorlizko Udal Erakusketa Aretoan.\nArgia ikusi dau Ardotxiren ‘Mentxakaren aitorpena’ liburuak\nErrealidade nobelatu legez definidu daiteke liburu hau: 1971n egile eta protagonistea atxilotzen dabenean hasten da, eta polizia-etxeko itaunketak irauten dauen bitartean garatzen da.\nJohn Martin, argia ilunean\nJulen Gabiria\t2006-09-13 02:00 Kulturea\nJon Martin oiartzuarrak IX. Igartza beka irabazi barri dauela-ta, izen bereko artista handi bategaz akordau eta konturatu gara ez dogula horren gainean berba egin orrialde honeetan; pekatua ia-ia, kontuan izanda artista horrek erakusketa interesgarria daukala Bilbon, Arte Eder Museoan.\nGetxoko Komiki Azokeak 'Capitan Trueno' personaia sortu eban Victor Mora marrazkigilea omenduko dau\nBizkaie! 2006-09-12 02:00 Kulturea\nGetxoko Komiki Azokeak 'Capitan Trueno', 'Jabato' edota 'Corsario de Hierro' komiki-personaien sortzaile ospetsua, Victor Mora marrazkigilea omenduko dau abenduaren 1etik 3ra Areetako Geltokiko plazan egingo dauen bere V. edizinoan.\nArrateko Amaren dantzen bigarren ekinaldia\nBizkaie! 2006-09-07 02:00 Kulturea\nKezka dantza taldeak prest dauka dana gaur, irailaren 8an, Arraten eskaniko dauen emonaldirako. Igaz abiatutako tradizinoa sustraitu eta dantzen errepertorioa osotzen jarraitzeko asmoa dauka aurten Kezka dantza taldeak.\n‹‹ Aurrekoak 1 2 3 4 ... 234 235 236 237 238 239 240 241 ... 254 255 256 257 Hurrengoak ››


Nagusikleta, kalearen parte sentitzeko dinamika iritsi da Bidasora : Bidasoko Hitza\nNagusikleta, kalearen parte sentitzeko dinamika iritsi da Bidasora\nDanimarkan sortu zen Nagusikleta eta jada 56 herrialdetan dago martxan. Adinekoekin bizikletan paseoak ematean datza proiektua, eta Bidasoan finkatu nahian dabiltza.\nUrriko irteerako argazki bat. Gehiago Balaztaren blogean daude. HITZA\nGeroz eta gehiago entzun ohi dira bakardadea eta indibidualismo kontzeptuak, bi baldintza horietan bizi baita egungo gizartea nahita edo nahigabe. Batzuek aukeratu egiten dute bizitzeko modu hori, baina beste asko gogoz kontra daude, batez ere, bakarrik. Adinekoak dira nagusiki bakarrik sentitzen direnak, eta Hondarribiko Udalak horren gaineko ikerketa egin du, herriko nagusiek zein egoera sozio-pertsonala duten jakiteko. Ildo horretatik doa Nagusikleta: adinekoei bizikleta irteerak egiteko egitasmoa da, konpainia onean.\nNagusilan irabazi asmorik gabeko elkarteak, bakardade egoeran dauden adineko pertsonei laguntzen die boluntarioen lanarekin. Bertako kide da Jesus Mari Gerra hondarribiarra. Donostiako Bizikletaz Adinik Ez proiektuaren berri izan zuen. Hiru plazako (gidaria barne) bizikletak erabiltzen dira egitasmoaren barruan adinekoei paseoak eskaintzeko. Baina, bizikleta horiek erabiltzeko ikastaro bat egin behar zela azaldu zioten; bertaratu egin zen Gerra eta Balaztako kideekin egin zuen topo bertan.\nTxirringak bereziak dira. Izan ere, bizikleta bakoitzak 60 kilo pisatzen ditu hutsik, eta bi pertsona gainean nahiz txirrindularia batuz gero, ia 300 kilo metatzen dira. Ikastaroa egitea ezinbestekoa dela berretsi dute Balaztako kideek, batez ere kontu handia izan behar delako jendea garraiatzen denean.\nIkastaroa burutu zuten Balaztako zazpi kidek, tartean zirela Manu Eizagirre eta Iñaki Daboz. Hondarribiko Mugikortasunaren Asterako Donostiako lagunei triziklo berezi horiek eskatu, eta paseo batzuk ematea proposatu zuten. Eguraldia ez zuten lagun izan, eta atzeratu egin behar izan zuten Nagusien Egunera arte, urriaren lehen egunera arte. Maiatzean berriz, Nagusikleta izenarekin lehen paseoa egin zuten: hiru triziklotan 32 pertsonarekin ordu eta erdiko buelta egin zuten.\nIrun eta Hondarribiko bost erresidentzietako erabiltzaileak ziren paseoak eman zituztenak, zehazki, Hondarribiko San Gabriel eta Betherramekoak, eta Irungo Caser Anaka, Ama Xantalen eta Inmaculadakoak. Paseoak bukatzean adinekoak oso kontent azaldu zirela adierazi du Eizagirrek, eta Gerrak nabarmendu du erresidentziatik ateratzeko proposamena beharrezko dutela: «Irunen aurrekoan Behobiaraino joan ginen, eta Erdi Aroko azoka zegoen; erresidentzietako jendearentzat egoitzatik kanpoko edozer nobedade handia da». Eizagirrek gaineratu du kalera irteten direnean «bizitzaren parte» sentitzen direla.\nOsotara bi irteera egin dituzte dagoeneko, bata urrian eta bestea maiatzean. Baina bietarako tandemak eskatu egin behar izan zituzten, eta orain haienak lortu nahi dituzte. Eskaera egin diete Irun eta Hondarribiko udalei, eta adierazi diete nahiz eta oraingoan erresidentziekin lanean aritu diren, behar hori eguneko zentroetan ere badagoela eta, beraz, inbertsioa egitea defendatu dute. Gerra: «Dirua lortuz gero Balaztak eman dezake laguntza teknikoa, segurtasun handia behar delako adinekoekin. Alde horretatik babes ona da Balazta».\nBoluntario sarea eratzea ere beharrezkoa dela uste dute, eta Irunen nahiz Hondarribian proiektua finkatzeko ikastaroa egitera animatu nahi dituzte txirrindulariak.


fikzioa • ZUZEU\nTelesaio amerikarrak gustuko ditugunak (aitortzen dut) zorioneko gaude. Aspaldiko partez (noiztik?!) ETB 1ean halako bat jarri dute: Chuck. Ez dakit noiztik ematen duten. Erdi komedia erdi akzioko tel...\nEzkontzan erruleta errusiarrera jokatzen: erreala ala muntaia?\nhttp://www.youtube.com/watch?v=TpjNXq0Fj58 Ezkontza bat, Errusian, dirudienez. Pistolarekin erruleta errusiarrera jokatzen hasten da. Eta danba! Egia da ordea ala fake bat? Egiaren eztabaida Sarea...\nMitoa desmuntatzeko ahalegina dirudi Artur Domoslawskiren «Kapuscinski Non-Fiction» liburuak. Konplazentziarik gabe birpasatzen du journalista eredugarriaren bizitza. Eta Poloniako sobieta...


Astigarragak bozketa berria zabaldu du - Noticias de Gipuzkoa\nAstigarragak bozketa berria zabaldu du\naitziber muga 16.07.2021 | 00:30\nAstigarragako udal agintariak bozketa azaltzen. Argazkia: N.G.\nHilaren 22ra arte datorren urtean 110.000 eurorekin egin nahi diren proiektuak aukeratu behar dituzte herritarrek\nAstigarragako aurrekontu parte-hartzaileak azkeneko fasera iritsi dira, bozketara. Uztailaren 22ra arte herritarrek datorren urteko aurrekontuko 110.000 euro zertan gastatu erabaki dezakete zuzenean.\nHerritarrek egindako 301 eskaeren bideragarritasun tekniko eta ekonomikoa aztertu ondoren, 21 ekimen iritsi dira azken fasera. Baztertu egin dira udal eskumenekoak ez diren gaiak, jarritako aurrekontua gainditzen dutenak edota bideragarritasun teknikorik ez dutenak. Halaber, kasu batzuetan hainbat proposamen bateratu egin dira, oso antzekoak zirelako.\n21 aukera hauetatik, lau aukeratu behar ditu 16 urte baino gehiagoko astigartar bakoitzak. Eta herritarren artean aukera bozkatuenak gauzatuko dira 110.000 euroak agortu arte.\nBotoa emateko bi aukera daude: telematikoki (www.astigarraga.eus/eu/parte-hartu helbidean sartu eta bertan zure aukera egin) edo presentzialki.\nAzkeneko aukera hau gauzatzeko lau egunetan karpa bat jarriko da herriko toki desberdinetan. Honela, uztailaren 19an Joseba Barandiaran plazan ipiniko dute eta 20an Norberto Almandoz plazan izango da. Bi kasu hauetan ordutegia arratsaldez izango da 19.30etik 21.00etara. Hilaren 21ean Kontxa Etxeberria plazan kokatuko dute eta, azkenik, 22an, Ergobia Plazatxoan izango da. Azkeneko bi toki hauetako ordutegia 12.00etatik 13.30era izango da.\nBozketa fasera iritsi diren proiektuen artean kiroldegia handitu eta hobetzeko proiektua idaztea (igerilekua estaltzea, espazio berriak, aldagela gehiago...)aurkitzen da. Obrak ez lirateke egingo partida honekin. Santiagomendiko aterpea eta inguruak berritzea ere proposatu dute. Hainbat hobekuntza egingo lirateke: aterpetxeko sukaldea eta tresneria aldatu, komun publikoa berritu eta inguruan hobekuntzak egin (mahaiak, tresneriak...).\nBestalde, ibai-parkea handitzea ere aurreikusi dute. Helburua gaur egungo ibai-parkea Portutxoko biribilgunearekin lotzea litzateke, Bidebitarte atzetik, oinezko ibilbideari jarraipena emateko.\nBeste proiektu bat Kale Nagusian eta Foru Enparantzan autoen presentzia murriztea eta espazioak oinezkoentzat eta bizikletentzat irabaztea litzateke. Gainera, Goiko Iturriko (Apeztegi plaza) eremua egokitzea proposatu da.\nBeste skate park bat, parkour parke bat, Bidebitarte asfaltatzea, Anuska auzoaren hiritartze partziala, autokarabana gunea Portutxon, bizikleta aparkaleku estali eta itxiak, udal eraikinetan eguzki-plakak instalatzea, herri baratza parke publiko berri bat, eskulanetarako tailerra Ergobian, laguntzak plaka fotovoltaikoak jartzeko, haur parkeen hobekuntza, mural parkea herrian zehar egokitzea, ur-parke bat egitea, Arrobitxulon gune estali bat egoki-tzea, Murgia parkean hobekuntzak eta Ubarburu poligonoaren hiritar-tzea zerrenda osatzen dute.\nLa exposición 'Antropoceno', hasta el 30 de julio.\nIdoia Asurmendiren Villabonako kontzertua atzeratu da.


242 ikasle hondakin kudeaketa tailerretan - Sakanako Mankomunitatea\n242 ikasle hondakin kudeaketa tailerretan\nabendua 30, 2015\nSakanako Mankomunitateak eskainitako hondakinei buruzko sentsibilizazio-tailerretan Altsasuko, Urdiaingo, Iturmendiko, Etxarriko, Olaztiko, Lakuntzako eta Irurtzungo 242 ikaslek parte hartu dute.\nHondakinen prebentzioa eta gaikako bilketa bultzatzea da tailerren helburua, eta Nafarroako Gobernuak sustatzen ditu, GAN enpresaren bidez, eta Sakanako Mankomunitateak antolatzen ditu. Tailerrak doakoak dira ikastetxeentzat eta langile espezializatuek koordinatzen dituzte. Lehen hezkuntza eta DBHko 1. eta 2. mailako ikasleentzat dira, helburua hondakinen kudeaketa zuzenaren garrantziaz informazioa ematea eta horren gaineko sentsibilizazioa lantzea da. Modu ludiko batean eta betiere prebentzioan eta birziklapenean oinarrituz, ingurumenaren babesa hobetzea du zeharkako helburu.\nNafarroako Gobernuak hondakinak kudeatzeko sistema integratuekin sinatutako hitzarmenen esparruaren barnean sartzen da ekimena. Honako hauek dira sistema/enpresa horiek: ontzi arinak, papera eta kartoia (Ecoembes); beira-hondakinak (Ecovidrio); eta tresna elektrikoen eta elektronikoen hondakinak, TEEH (Ambilamp, Ecoasimelec, Ecofimática, Ecolec, Ecolum, Ecoraee, Ecotic, Europako Birziklatze Plataforma eta Tragamóvil)\nSentsibilizazioa ikasleekin lantzea, legearen helburuak lortzeko jardueretako bat da; hondakinen %10eko murrizketa aurreikusteaz gain, %50ko birziklapen-mailak ere lortu nahi ditu etxeko eta merkataritzako hondakinetan 2020. urterako.\nErantzunak desaktibatuta daude 242 ikasle hondakin kudeaketa tailerretan sarreran\n← DATA ALDAKETA! Sakanako irristaketa topaketa\nNanoipuin lehiaketa 2016 →


"Iruñategi Iruñako gizarte eta erakunde ehunaren zerbitzura dagoen proiektua da" - bherria\nEkimen honen berri emateko Axel Moreno baino hoberik inor ez. Zerbaitegatik da Iruñeko Udalean Herritarren Parte Hartzearen zuzendari gisa zegoela proiektu hau bultzatu zuen pertsona. Aholkularia, prestatzailea eta ikerlaria da, politika publikoetan, toki-garapenean, gobernantzan eta herritarren parte-hartzean espezializatua. Axelek parte hartzearen, hezkuntzaren eta kulturaren arloko proiektuetan laguntza eskaintzen die administrazio publikoei, enpresei eta sektore sozialeko erakundeei. Gizarte-hezitzailea, Gestalt terapeuta eta Gizarte Politiketan eta Ekintza Komunitarioan aditua da, eta antolakuntza eta taldeko prozesuak ere errazten ditu. Axel Bherria Egonaldira iritsi da hiriaz eta jendeaz gozatzeko eta taldean ikasi nahi duten pertsonekin batera esperimentatzeko gogoarekin.\nAxel, zer da Iruñategi proiektua?\nIruñategi Iruñako Udaleko Herritarren Parte Hartze eta Jabekuntza Sozialaren Arloak bultzatutako proiektua da, hiriko gobernantza-sareak aztertzeko, ezagutzera emateko eta indartzeko sortua.\nProiektua hiru analisi-lerroren bitartez garatzen da: lehena lurraldeko baliabideen sarea detektatzean eta ezagutzean oinarritzen da; horretarako, ehun sozialaren eta instituzionalaren eta gizarte-ekonomiaren eta ekonomia solidarioaren mapaketa egiten du. Iruñategik guztira 1.960 baliabideren datuak biltzen ditu, eta horiek online mapa interaktiboaren bidez kontsulta daitezke, baita auzo bakoitzeko 13 planotan ere, informazio-paneletan nahiz liburuxketan; bigarren analisi-lerroan, tokiko premiei erantzuna emateko, gobernantza-sareak indartuko dituzten politika publikoak garatzeko premiak eta erronkak identifikatu nahi dira; eta, azkenik, hirugarren lerroan, hiriko ehun sozialaren bilakaera historikoa ikertuko da.\nNolakoa izan behar du edo izan da proiektua garatzeko Udaleko beste Arloekiko lankidetza?\nIruñategi hiriko ehun sozialaren eta instituzionalaren eskura dagoen proiektua da. Baliagarritasun handiko tresna da Iruñeko hurbileko teknikarientzat eta baliabideentzat; beraz, Udal barruko lankidetza eragin sozial handiagoa zuten hiru udal-arloren arteko koordinazioaren bitartez garatu zen: Herritarren Parte-hartzea eta Jabekuntza Soziala, Gizarte Ekintza eta Garapen Komunitarioa eta Kultura, Hizkuntza Politika, Hezkuntza eta Kirola.\nZer-nolako baliabideak edo laguntzak eskaintzen dizkie proiektuak lehendik dauden herritarren ekimenei edo ekimen sozialei?\nGobernantza-sareen mapaketa eta egiaztatze prozesuak garatuta, hiriko ehun sozialaren eta instituzionalaren inguruko informazioari eta kontsultari buruzko tresna eguneratuak eskuratzen ditu lurraldeak. Iruñategik baliabide instituzionalen, sozialen eta Gizarte Ekonomiaren eta Ekonomia Solidarioaren sarea ezagutzera eman eta azpimarratu egiten du auzoetan, Iruñari buruzko ikuspegi osoagoa sortzen laguntzearekin batera.\nAldi berean, analisi-prozesuak garatzeari esker, hirian ehun sozialaren garapenean eta parte-hartzean eragina duten faktoreak ezagutu ahal izan ditugu. Halaber, tokiko premiei erantzuna emateko, gobernantza-sareak indartuko dituzten politika publikoak garatzeko erronkak ere identifikatzeko aukera eman digu.\nZergatik eskatzen du proiektuak herritarrekiko lankidetza? Zer-nolako estrategiak erabili dituzue lankidetza hori bideratzeko?\nGure lurraldeen konplexutasunaren gainean jarduteko, publikoa denaren inguruko ikuskera berria garatu behar da, esfera instituzionalera mugatuta ez geratzearren. Lurraldearen errealitatea osatzen dugun aktore mordoa errekonozitu behar da eta elkarrekiko mendekotasuna ere bai, ehun soziala, instituzionala eta ekonomikoa tartean sartu eta inplikatuko dituzten jarduerak garatze aldera, herritarrekin elkarlana eginaz.\nIruñategi ez da ekimen isolatua, baizik eta estrategia zabalago batean aurkitzen da, hirian jabekuntza soziala eta ekintza komunitarioa Udaletik bultzatzeko. Iruñategiko parte-hartzea espazio eta lankidetza publiko-sozialeko prozesu askoren bitartez gauzatu da: Herritarrek Parte Hartzeko Foroa (herritarrek parte hartzeko organo sektoriala), Kolaboratorioak (baterako sorkuntzako laborategiak), Parte Hartzeko Demokraziaren Toki Behatokia (Parte hartzeko esperientzien analisia eta segimendua egiteko Behatokia), Lankidetzako Espazioa Zentroa (Herritarren Parte Hartzeko Zentroa), Auzoetako Foroak (herritarrek parte hartzeko lurralde-organoak) eta hirian batera kudeatutako espazio ezberdinak (zentro eta baratza komunitarioak edo Emakumeen Etxea, besteak beste).\nSAREAK | WEB: http://asociaciones.pamplona.es/| Tw: @axelnomadak @participa_pna | Fb: @ParticipacionPamplona\nCats: Egonaldia 2020\nTags: Esperientziak - Iritzia - Teknologia parte-hartzaile


ITP Aerok etorkizuneko propultsio sistemak ikertzen ari da - SPRI\nBerrikuntzaren eta teknologia propioaren garapenaren aldeko apustuan, ITP Aero enpresak puntako teknologiako bi proiektutan parte hartzen ari da, bata abiazio iraunkorrarekin eta bestea ekoizpen-prozesuen eraldaketa digital eraginkorrekin erlazionatuta.\nMotor hibrido elektrikoetan lan egiten duen statuko enpresa bakarra da eta enpresen eraldaketa digitalerako proiektu berri baten lidergoa du\nBerrikuntzaren eta teknologia propioaren garapenaren aldeko apustuan, ITP Aero enpresak puntako teknologiako bi proiektutan parte hartzen ari da, bata abiazio iraunkorrarekin eta bestea ekoizpen-prozesuen eraldaketa digital eraginkorrekin erlazionatuta. Proiektuek bi izen erabiltzen dituzte: IMOTHEP, propultsio hibridorako Europako Batzordearen Horizonte 2020 programaren barruan, eta JANO, enpresen eraldaketa digitalerako teknologiak garatzera bideratuta dagoen CDTI zentroaren finantzazioarekin.\nIMOTHEP (‘Propultsio elektriko-hibridorako teknologien ikerketa eta garapena’, bere erderazko izenagatik) lau urteko proiektua da, eta joan den urtarrilean hasi zen. Hainbat herrialdetako 32 erakunde baino gehiago biltzen ditu bere baitan, haien artean sistema aeronautiko eta elektrikoen arloko enpresak, unibertsitateak, I+G zentroak eta ikerketa eta garapenerako erakundeak.\nPropultsio hibrido-elektrikoaren potentzialaren ebaluazioa aurrera eramatea eta teknologia horren etorkizunerako sektorearen ibilbide-orri bat eraikitzea da IMOTHEPen helburua. IPT Aero enpresaren ekarpena energia sortzeko lan-paketean oinarritzen da, hau da, hegaldian energia elektrikoa sortzeko hiru turbina diseinatzeaz arduratuko da. Gainera, IMOTHEPek merkataritza-abiazioaren karbono-hazkunde neutroaren helburua bete nahi du.\n2020ko otsailean JANO (Eraldaketa Digitalerako Ekintza Bateratua) abiarazi zen, ITP Aeroren lidergoarekin. Ikerketa-jardueretan laguntzeko, UC3M, Azterlan, Ideko, Inovalia, BCAM eta CFAA bezalako unibertsitate eta zentro teknologikoak kontratatu ziren.\nJANOk bere partzuergoa osatzen duten enpresen eraldaketa digitalari lotutako funtsezko teknologiak garatuko ditu, ‘lantegi-adimenduaren’ kontzeptua barneratzeko helburuarekin. ‘Big data’ bezalako teknologiekin lehiakortasuna hobetzea, akats gabeko produktuak sortzea eta jarduerarik gabeko makinen denborarekin bukatzea dira helburu nagusiak.


Denboraren makinan bidaiatu, sekta bati aurre egin, Euskal Hiria salbatu... ausartuko al zara? ...2110. urtea, Euskal Hiria. Mikel Z ikertzaileak inoiz izan duen kasu misteriotsuenari egin behar dio aurre: gela sekretu batean 100 urte koman egon den mutilaren kasua. Oroimenaren lapurren biktima berri bat da, Euskal herriko historian hainbat aldiz deabrukeriak egiten ibili den sekta beldurgarria. Sartu Mikel Z-ren paperean eta ekin abentura grafiko ikaragarri honi!!\n"Los perdedores" Ingumak sortutako estilo zaharreko abentura grafikoa da. Jada ezagutzen duzue bere izaera adarjotzaile eta ironikoa. Kapitulu bakar honetan infernutik ihes egiten laguntzen diote Napoleoni. Zure buru-argitasuna erabil ezazu plan korapilatsu, surrearrista eta zoro honetatik ihes egiteko.\nThe Mask Of Atlantis Jorge Nuñezen izen berdineko film esperimentalaren egokitzapen bat da. Bideojokoa Jorge Nuñez eta Mikel Calvok garatutako ZZT abentura eta esplorazio jokoa da non ikertzaile batek Atlantidako maskara bilatu beharko du. Puzzle burokratikoak, leize-zulo arraroak eta gameplay itsaskorrek osatzen dute esperimentu interaktibo honen esperientzia.


Napsteren iraultza musika interneten (I) — Gaztezulo\nNapsteren iraultza musika interneten (I)\nNapsteren iraultza musika interneten (I) https://www.gaztezulo.eus/albisteak/napsteren-iraultza-musika-interneten-i https://www.gaztezulo.eus/albisteak/napsteren-iraultza-musika-interneten-i/@@download/image/4p32-1.jpg\nAzken boladan, sarean musika baino ez dagoela dirudi. Ohizko komunikabideek Napster-en eta musika internetez zabaltzeko sistemen aurkako lege borroka beste hizpiderik ez dute. Napster, abokatuak, MP3, milioi askotako kontratuak... besterik ez dugu entzuten. Baina ba al dakigu zertaz mintzatzen ari garen?\nZuetako asko MP3 ospetsua ezagutzen hasiak zarete. Izan ere, sekulako moda dago, baita negozioa ere batzuentzat: patrikan eramateko moduko MP3ren erreproduzitzaileak, MP3 duten telefono mugikorrak, MP3... baita sobrezko zopetan ere! MP3, dena den, aspaldiko ezaguna da ordenadore munduan urte batzuk igaro dituztenentzat. Zer da zehatz mehatz?\nInformatikan, datuak konprimatzeko sistemak oso tresna baliagarriak dira. Besterik gabe, informazio digitalek leku gutxiago hartzea lortzen dute, informaziorik galdu gabe. MP3 konpresio sistemak musika hamar aldiz txikiago konprimatzen du, gizakiaren belarriak atzeman ezin dituen soinuak, besteak beste, alde batera utzita. Magia ez da, jakina, eta horregatik, soinu bat asko konprimatu nahi badugu, oso leku txikia har dezan, atzeman ditzakegun soinuak kenduko ditu eta noski, kalitatea galduko du.\nBai, eta horren ondoren, zer dugu bukaeran? Musika zenbat konpromitzen dugun, ohizko hamar edo hamabost CD sar ditzakegu CD-ROM bakar batean. Hori bai, MP3 duten CD-ROMak entzun ahal izateko, ordenadorea beharko dugu. Baina hori gehienen eskura dago gaur egun, ezta? Etxean ez bada, liburutegian, lagun baten etxean...\nZer zerikusi du honek sarearekin?\nHandia. Telefono bidez funtzionatzen duten ordenadore sare zabaleen betiko arazoa, interenetena adibidez, transferentzia abiadura da. Telefono sareak zaharkituta geratu dira, komunikazioaren behar berriei aurre egin ahal izateko. Beraz, mantsoegiak dira zenbait informazio mota hedatzeko. Informazio mota horiek bideoak edo CD kalitatea duen musika dira, besteak beste. Horrexegatik, informaziootakoren bat bidaltzeko edo jasotzeko, eta ez badugu ordenadore aurrean denbora luzez egon nahi, lehen aipatutako konpresio sistemeetako batera jo behar dugu ezinbestean. Ondorioz, denborak aurrera egin ahala, bideoak, irudiak, soinuak eta bestelakoak konprimatzeko sistema berriak kaleratzen eta erabiltzen ari dira.\nHorregatik, sarearen boomarekin lehen pentsaezinak ziren gauzak interneten ibiltzen hasi dira: filmak, musika duten CDak eta abar. Esate baterako, gutako batzuek "Matrix" edo "Galaxietako Gerra"-ren azken filma gurean estreinatu baino lehen ikusteko aukera izan genuen, EEBBetatik etorrita.\nNapster, liskarraren iturburu\nEta hau dena ikusita, Shawn Fannig izeneko 20 urteko estatubatuar bati sekulako ideia bururatu zitzaion; interneten bidez, eta MP3 formatoaz baliatuta, musika trukatzeko elkarte moduko bat sortzea. Halaxe egin zuen. Napster ondorengoa egiten duen sistema informatikoa da: zuk ordenadorean zein MP3 dituzun begiratzen du, sarean sartzen da eta une horretan Napster-ekin harremanetan dauden gainerako erabiltzaileek zein MP3 dituzten esaten dizu. Beraz, zuk kanturen bat nahi baduzu, bilatu egin beharko duzu eta pantailan abesti hori duten erabiltzaile guztiak azalduko zaizkizu; zuk ordenadorean kopiatu baino ez duzu egin beharko.\nBaina hemen hasi ziren arazoak. Izan ere, ikargarrizko eztabaida piztu zen eta askok eta askok Napsteren alde egin zuten arren, ez ziren gutxiago izan sistema berria gaitzetsi zutenak. Musika taldeen artean ere ez zegoen adostasunik, batzuk alde, beste batzuk aurka. Jakina, disketxeek ez zuten inola ere begi onez ikusi. Kasu harrigarriak ere gertatu ziren: Prince eta Rage Against The Machinek, adibidez, babesa eman zioten sistemari, baina haien banaketa enpresa, Sony, Napsteri bidean harri kozkor gehien jarri dizkiotenetakoa izan da.\nBaten batek esan dezake: Camilo Sestoren diskoa beheko bizilagunarekin trukatzea legez kanpokoa ez bada, zergatik egon behar du debekatuta MP3ak Honolulun bizi den norbaitekin trukatzeak? Horrez gain, Yankelovich Partners-ek Napsterren erabiltzeen artean egindako ikerketaren arabera, %35ak, sistema berria erabiltzen hasi zenetik, musika produktu gehiago erosten ditu.\nEta hemendik aurrera norberak nahi duena egin dezan. Guk ez dugu zalantzarik. Napsteren etorkizunari buruz ere hitz egin behar dugu, baina hori eta beste hainbat gauza otsailerako utziko ditugu.


Udako denboraldi hau zabaltzeko lote txikiz osatutako goizeko jardunaldiarekin goaz. PMU jokoa izango da, Frantziakoekin sarean. Bakarrik 400 pertsona sartu ahal izango dira hipodromoan. Egun hauetan euri piska bat bota du eta espero daiteke lurra bigun antzean egotea. Beringen jaka historikoa izan daiteke hasiera egun honi dizdira eman diezaiokeena. Goazen analisiarekin.\n1. Lasterketa (10:15): Suances saria. 2.000 m. (3 urteko moxalak)\nSuances mitikoaren jakakide izanik 3 ANAZek interes berezia izango du sari hau etxera eramateko. Hemengo debutean ikustaldia eman eta gero ezin izan zuen garaipena errepikatu Madrilen oztopatua izan zelako Mexico Cityk irabazitako karreran. Metroak luzatzea ez dugu uste arazo traba egingo dionik. Fayos berriz lagun. Irabaztera. 2 LUANCOk huts egin du bere adineko onenen kontra neurtu denean (Sincelejo, Danko, Topa…). Koxka bat beheragokoekin probatuko du orain. Pistan irabazitakoa da eta lehian bete-betean ikusten dugu. 1 MARCHELOk ez ditu berretsi udako debutean hemen utzitako txapeldun lurrin haiek. Hurrengo bost agerraldietan beti gertu ibili da, berandu errematatuz, milia labur etorriko balitzaio bezala. Orain metro gehiago izango ditu bere errematea garatzeko. Eta aurki lezakeen bigunak ere lagunduko lioke Cameloten seme honi. Halere, arerioak ez dira nolanahikoak eta kilo gehiago eramateak bere aukerak murrizten ditu.\nGure hautua: 3 ANAZ – 2 LUANCO – 1 MARCHELO\nLasterketa (10:45): Principe Duero saria. 2.000 m (3 urtetik gorakoak)\n5 RIOCORVO alemaniarrak bi karreretan parte hartu du eta bietan irabazi, onenen itxurarekin. Sari handienetarako bidean zegoela lesionatu egin zen. Hori 2019ko abenduan izan zen, Tolosan. Urte terdi beranduago ez dakigu zerekin topatuko garen baina pistan ikusteko irrikitan gaude. Ondo entrenatzen omen du baina kotoiaren proba pasa behar du, lehiatzen. Ez dugu uste gehiegi estutuko dutenik. Ikusiko dugu. 4 ORIENTALek ez du galdu gure pistan aritu den bietan. Ez dirudi jada bere garai gorenen mailan dagoenik baina horren erdiarekin ere nahikoa luke hemen irabazteko. Miliar-miliarra da, baina halere ez dugu uste distantziaren luzapenak traba handia egingo dionik (2.400en ere irabazitakoa da). Fayos bere adiskidearekin gaur. Gure faboritoa. 3 OBANOS handienen kontra saiatu den bakoitzean epelak ikusi izan ditu. Maila horretara ez iritsi arren oso fidagarria da distantzia honetan eta sasoi betean dabil. Handiek huts egiten badute berak ez du barkatuko.\nGure hautua: 4 ORIENTAL – 3 OBANOS – 5 RIOCORVO\n3. Lasterketa (11:15): Persian Ruler saria. 1.600 m (handikap 1. zatia)\n2 LONE PEAKek bere azken biak berdintsu irabazi ditu hemen. Zaldi berezi xamarra omen -taldetik at joatea gustatzen omen zaio- baina argi dago gurean ezin gusturago dabilela. Luxuzko jatorria du eta, xelebrekeriarik egin ezean, edozertarako gai da, handikapean pisua edozein dela ere. Oso arrikutsua. 5 NIRMALIk potentzial handia erakutsi zuen martxoan hemen lortutako garaipenean. Madrilen ez dio gorantzako joera horri eutsi. Badirudi La Zarzuelan ez dela hain ondo egokitzen. Halere, azkenekoan oso gertu ibili zen distantzia laburrean. Sasoian dator eta hobekuntzarako tarte dexente duela uste dugu (bakarrik 10 lasterketa ditu bost urterekin). Kostako zaie hau gainditzea. 9 DREAM START gure helmugan ere ohiko protagonista bat da. Oraingoan pisuz inoiz baino abantaila handiagoa izango du Hrubosovaren deskarguari esker. Ez dugu uste gure biko faboritoari irabaziko dionik, baina kokatzeko bai.\nGure hautua: 5 NIRMALI – 2 LONE PEAK – 9 DREAM START\n4. Lasterketa (11:45): Chacal saria. 1.600 m (handikap 2. zatia)\nNirmalirekin batera Christian Delcherrek 4 GROSS gaztea dakar Madrildik. Oso karrera gutxi ditu, bost. Udaberri honetan esnatzen hasi da, bigunean irabaziz apirilean (1.500) eta kokatuz distanzia luzeagoan (1.800) maiatzean. Nabarmen gorantz dator eta horrela jarraitzea espero dugu. Pistan berria da baina ez dugu uste kaltetuko dionik. Sousak errepikatzen du berarekin. Lotearen maila eskasa da eta gutxi behar du hemen nagusitzeko. 2 HOLLOKO hemengo handikapetan beti kokatzen da. Oraingoan bigarren zatian “erori” da eta bere aukerak biderkatzen dira. Halere, pisuz justu ikusten dugu. Janaceken laguntzarekin, seguru da aurrekoen artean. 1 REY ANTONIk beti bere faboritismoari huts egiten dio. Azkenekoan bigarren egitetik dator 1.800en Madrilen. Itxuraz bigarren zati apal honetan nabarmendu beharko litzateke. Baina etengabe kale egiten du, distantzia pittin bat motza da, fisiko handiegia Bugattin ondo biratzeko eta ez du pista ezagutzen. Baina gehiegi. Matematikek diote 10 STORMY DANCE zaharrak ezin duela irabazi 5 kilo zapalduta dagoelako. Ados. Baina egin kontu azaroan kolpetik birjaio zela Frantzian hondarrean garaipen ikusgarria lortuz. Hurrengoetan aitzaki ezberdinak izan ditu erakustaldi hura ez errepikatzeko. Gure pista maite du eta bere entrenatzaileak propio dakar gurera. Sorpresa oso errentagarria.\nGure hautua: 4 GROSS – 2 HOLLOKO – 10 STORMY DANCE\n5. Lasterketa (12:15): Barilone saria. 2.200 m (salmentakoa)\nOutlet gisako salmenta honetan gu 5 LA MAL AMADArekin geratuko gara. Hemengo bi karreretan lehenengo eta bigarren izan da, distantzia berdinean eta bigunean. Lasterketako gidaririk onena berak darama, pisuz ez doa gaizki eta sasoi onean datorrela erakutsi berri du Madrilen. Hori urrea da konpainia honetan. Barrura. 1 ORANGE RUN aitonak (13 urte!!!) garaipena eskuratu zuen hemen martxoan oso antzeko lasterketa batean. Pista bustia topatuko balu irripar egingo luke. Adrian Martinez gaztetxoak gidatuko du. Aukeratxo bat badu. 2 SAUMETek ere salmentako antzeko beste lasterketa bat irabazi zuen hemen martxoan. Distantziaz ondo eta berak dauka balio ofizialik onena. Loaizak oso ondo ezagutzen du. Jon Jauregiren jakatxoa irabazten ikustea gustatuko litzaiguke baina bere azken karrera negargarriak apirilean Auchen izoztuta utzi gaitu. Zorte on.\nGure hautua: 5 LA MAL AMADA – 1 ORANGE RUN – 2 SAUMET\nAzpi-azpitik hasiko gara. Ea zer moduz ematen zaigun.


Baldintzak eta baldintzak | Classic Carbs UK\nKaixo guztioi ... Bai, oraindik zabalik gaude negozioetarako\nHemendik aurrera, blokeoa amaitu arte, mezu guztiak bidaliko ditugu mezularitza bidez, Royal Mail-eko posta-sistemak atzerapen handiak dituelako. Gainera, itsasoz haraindiko karga guztiak itsasontziz bakarrik joango dira, beraz denbora gehiago beharko da. Meatzariek ez dute bidalketa onartzen urruneko uharte txikietara.\nHala eta guztiz ere, onartu ClassicCarbs Team-etik zuretzako guztioi zorionak, osasuna, bakea, zoriontasuna eta oparotasun oparoa lortzeko.\nOngi etorri gure webgunera, ClassicCarbs.co.uk.\nJarraian, gure ClassicCarbs.co.uk webguneko Erabilera Baldintza Baldintzak deskribatzen ditu.\nWebgunearen erabilera baldintzak eta baldintzak:\nWebgune hau arakatu eta erabiltzen jarraitzen baduzu, honako baldintza hauek bete eta bete behar dituzu: gure pribatutasun-gidalerroarekin batera, ClassicCarbs.co.uk-ren zurekin harremana webgune honen inguruan arautzen du. Baldintza eta baldintza hauetako edozeinekin ados ez bazaude, ez erabili gure webgunea.\n'ClassicCarbs.co.uk' edo 'us' edo 'we' izenburuak aipatzen duen webgunearen jabea aipatzen da, ClassicCarbs.co.uk, 18 St Cuthberts Close, West Bromwich, B70 6TP Erresuma Batua. "Zure" terminoa gure webgunearen erabiltzaile edo ikusleari egiten zaio erreferentzia.\nWebgune honen erabilera da erabilera-baldintza hauek bete behar dira:\n• Webgune honetako orrialdeen edukia zure informazio orokorra da eta soilik erabili. Jakinarazpenik gabe aldatu behar da.\n• Webgune honek cookieak erabiltzen ditu arakatze-hobespenak kontrolatzeko. Cookieak erabiltzeko baimena ematen baduzu, kontsultatu gure pribatutasun-politika biltzeko datuak zein datu erabili ditzakezun.\n• Norbaitek eta hirugarrenek ez dute inolako bermerik edo bermerik ematen web orri honetan aurkitu edo eskainitako informazio edo materialen zehaztasuna, egokitasuna, errendimendua, osotasuna edo egokitasuna bermatzeko. Jakinarazten dizugu informazio eta material horiek okerrak edo akatsak izan ditzaketela eta legez baimendutako neurriekiko zehaztasun edo akatsen erantzukizunik ez egitea.\n• Webgune honetako edozein informazio edo materialen erabilera guztiz arduratzen da, eta horregatik ez dugu erantzule izango. Zure erantzukizuna izango da webgunearen bidez eskuragarri dauden produktu, zerbitzu edo informazio guztiek zure eskakizun zehatzak betetzen dituztela ziurtatzeko.\n• Webgune honek gure jabetzakoa edo lizentziatua den materiala dauka. Material honek diseinua, diseinua, itxura, itxura eta grafikoak biltzen ditu, baina ez dago mugaturik. Erreproduzitzea debekatuta dago copyright-oharraren arabera, hau da, baldintza eta baldintza hauen barne.\n• Webgune honetan erreproduzitutako marka komertzial guztiak, ez direnak edo operadoreari lizentziatuak, webgunean aitortzen dira.\n• Webgune honen baimenik gabeko erabilera kalte-galeren erreklamazioa eta / edo delitu penala izan daiteke.\n• Webgune honek beste webgune batzuetarako estekak izan ditzake. Esteka hauek zure erosotasunerako ematen dira informazio gehiago emateko. Ez dute adierazten webgunea babestea. Lotutako webgunearen edukia ez dugu erantzukizunik.\n• Webgune honen erabilera eta webgunearen erabilerak sortzen dituen gatazka Erresuma Batuko legeen menpe dago.


Bingen Zupiria: "Euskarazko hedabideak lerratuegiak daude posizio politiko-ideologiko batzuetara" • ZUZEU\nBingen Zupiria: “Euskarazko hedabideak lerratuegiak daude posizio politiko-ideologiko batzuetara” –\nXabier Letona Biterik Argia aldizkarian.\n“Euskarazko komunikazioa 2020ko hamarkadan» jardunaldien lehen eguna egin da astelehen honetan EHUko udako ikastaroetan. Euskal Hedabideen Behategiak antolatu du gogoeta, Hekimen herri ekimeneko hedabideen elkartea eta EHUko Nor ikerketa taldearekin batera diseinatua. Bertan egin ditu adierazpenak Kultura sailburuak.\nEgun oso bateko irakurketarik egitea gaitza da, baina saretik egindako jarraipenean entzundako ideietatik irakurketa orokorrik egin beharko banu honakoa litzateke: Euskarazko hedabideek azken lau hamarkadetan asko aurreratu dugu, arrazoi ugarirengatik, besteak beste bere garaian aro digitalari heldu geniolako. Asko hazi gara, beraz, baina gure inguruko beste hizkuntzak ere bai, gu baino gehiago gainera, eta beraz, ezinbestean lortu behar ditugu euskarara ekarritako euskaldun berriak gureganatzea, bereziki ikus-entzunezkoen esparruan, hori baita egungo gazteek gehien kontsumitzen dutena eta etorkizunean ere gehien kontsumituko dena.\nFinantzazio sistema berriaren berri eman zen unea. (Argazkia: Hekimen)\nEz da makala laburpena, arriskutsuegia agian, baina horrekin geratuko nintzateke. Gero, hizlari bakoitzak euskarazko hedabideak indartzeko bere ikuspegia eskaini du. Horien artean zegoen, goizeko azken ekitaldia. Eusko Jaurlaritzako Kultura sailburu eta bozeramaile berri Bingen Zupiria eta Mikel Irizar Goienako sortzaileetakoa aritu dira solasean.\nMikel Irizarrek aurrera egiteko sistema bat adostu beharraz hitz egin du, gogoeta estrategikoan oinarrizko akordioetara iritsi beharraz, eta etorkizun horretan tokiko hedabideek izan behar duten garrantziaz. Tokiko hedabideen eta nazio mailakoen arteko informazioa elkar trukatu beharra ere aipatu du, eta horretarako sarri erabili izan duen igogailuen irudia erabili du, non informazioa tokikoen eta nazio mailakoen artean gora eta behera ibiliko litzatekeen. Euskal instituzioen eta euskal hedabideen arteko elkarlanerako garai ona bizi dugula iritzi dio, eta horren adibide gisa jarri du 2018an diru-laguntzen bueltan lortutako akordioa.\nBingen Zupiria ezkorrago agertu da egoeraz eta gogoeta ugari egiteko gonbitea egin du, baina gonbitea, edo hori iruditu zait niri behintzat, batez ere euskarazko hedabideei egin die. Aurretik mundua existituko ez balitz moduan –exajerazioa da–, berehala jarri da COVID-19ko garaiari begira, honek dena aldatuko duela azpimarratuz. Sasoi honetan, mundu zaharra eta berria berezi ditu eta horien muga digitalizazioan jarri du.\nEtxealdian hori guztia nola ikusi duen aipatu du: banaketaren mundua, liburutegi digitala, Netflix, gertuko informazioaren audientzia arrakasta… hori guztia mundu berria da bere aburuz. Egunkariak, telebista (batez ere aparailu klasikoaren aurrean jarri eta entzutea)… Funtsean gure komunikazio sistema mundu zaharraz hornitzen dela esan du eta gazteak ez daudela mundu horren truke ordaintzeko. “ETB, Berria, Deia… mundu berria egiteko lantokiak izan daitezke. Baina orduan, nola finantzatu hori guztia?”. Ekonomikoki ere garai oso estuak datozela gogorarazi du eta horretaz guztiaz gogoeta egin beharra aipatu du. Eusko Legebiltzarra jo du gogoeta horretarako esparru egokitzat.\nEguneko harri-bitxia izan dena bere hitzaldiaren amaierarako utzi du eta Bilbora alde egin behar zuenez, ez da horretaz hitz egiteko aukerarik egon. Pena. Edozein modutan, badirudi gaurkoan mezu hori argi bota nahi zuela, dagokionak ondo apunta dezan. Hemen esandakoa:\n“Komunikazioa euskaraz egiten duten hedabideak oso lerratuak daude posizio politiko-ideologiko batzuetara eta hori oso deserosoa izan daiteke. Ez dakit hain identifikazio nabarmenak izatea, eta halako deserosotasunak eta zailtasunak sortzea, lagungarria den euskarazko produktuen kontsumorako.\nPentsa dezakegu euskal hiztun garen guztiok naturaltasunez hartzen ditugula euskaraz sortzen diren eduki horietako asko, baina, benetan diotsuet, barru-barrutik, ez da horrela. Etenaren arriskua ikusten dut euskal hiztun gaituak diren pertsonen artean. Horrek kezkatzen nau.\nNiri Jaurlaritzatik bizitzea tokatu zait otsailaren 5etik hasi –Zaldibarrekin gertatua– eta gero pandemiaren garai honetan ikusi dudan oldartze handia, eta uste dut horretan protagonismo handia izan dutela euskarazko eduki komunikatiboek. Eta, zinez, horrek deserosotasun handiak sortu ditu”.\nHor bukatu dira sailburuaren hitzak. Lehendik ere instituzioetatik sarri aipatu izan da euskarazko hedabideak lerratuegiak direla politikaren esparru jakinetara eta mundu hori aspalditik jarraitzen duenak zer esan nahi duen interpreta dezake agian, baina galdera ikurrak argitzeko aukera airean geratu da.\nEduki interesgarri ugari egon dira beste parte-hartze batzuetan ere eta horiek bigarren kapitulu batean jorratuko ditugu.\nbingen zupiria, euskal hedabideak, ideologia, prentsa\n53 pentsamendu “Bingen Zupiria: “Euskarazko hedabideak lerratuegiak daude posizio politiko-ideologiko batzuetara””-ri buruz\nBittor Hidalgo 2020-09-16 10:45\nNi ere oso bat Zupiriak adierazitako kezkarekin…, eta seguru asko Mikel Irizarren hausnarketa askorekin ere… Zuek?\nNeu 2020-09-16 11:30\nArazoa ez da lerratuegiak daudela, hori toki guztietan da horrela. Arazoa, ideologia bat eta bakarra dagoela da, eta hori ez da batere sanoa.\nNeu 2020-09-16 11:33\nAdibidez oraintxe ZUZEUn gertatu zaidana: bi komunikazio sistema erabiliz ez dut lortu aurreko iritzia ZUZEUn idaztea, eta hirugarrengo bat erabili behar izan dut, ZUZEUk fitxatu gabeko bat.\nMeredith 2020-09-16 12:47\nZupiriak ez du bere sugegorri-zuloaren barruan begiratzeko ohiturarik hartu. Handik at begiratzeko beharra du, ziraunen batek kalte egin ote diezaiokeen beldurrez.\nZupiriak eusko gobernu ezberdinen itzalpean igarotako urteen eraginak, ohiturak eta inertziak ditu bereganatuta, eta ezpainetatik ateratzen zaizkion konklusioak bereak balira bezala botatzen ditu. Eta ez da konturatzen loroen antzera dabilela bestek aspaldian botatakoak errepikatuz, Zupiriari ez baitzaio bururatu ere egin orain ahoratzen zaizkionak lehenago beste euskal jenio politiko batzuk bota zituzten berberak direla. Zenduak ditugun Martin Ugalde eta Torrealdai lekuko.\nBaina orain lehen baino gorago da organigraman. Orain Gobernuaren eleduna ere bada Zupiria eta komunikabide erosoak nahi ditu, ongi domestikatuak, Jaurlaritzako bulegoetan deserosotasunik sorrarazten ez dutenak, bera bezalakoak teleberrietako editorea eta EITBko zuzendaria izan zenean.\nZaldibar, Covid-19aren kudeaketa, ikastetxerako itzulera kritikatu?\nEz zaio, ez, gustatzen komunikabideek egiten duten kritika. Baina batik bat komunikazioa euskaraz egiten dutenena iruditzen zaio oldarkorra, oso lerratuta ikusten baititu bereak ez diren posizio politiko-ideologikoetara. Horietxek maltzurrenak eta okerrera emanenak. Eta kezkatuta dago.\nHorregatik, izenik aipatu ere gabe, garbi utzi du Zupiriak ikasgaia: Berria-Argia bezalako komunikabide euskaldunek asko dute ikasteko Vocento-Correo-Diariovasco erdaldunetatik, azken hauek ongi baitakite Eusko Gobernua lasai uzten eta are zorionerako argumentario positiboak ere eskaintzen. Jakin ere badaki bere agindupeko Eitb ere bide onetik doala, besteak beste, gero eta lasaigarriagoa eta erdaltzaleagoa ere badelako.\nGainera, Hizkuntza Politikako sailburua izanik, Zupiriak ez du nahi “euskal hiztun gaituak diren pertsonen artean” hausturarik gerta dadin. Bakean izan nahiko luke euskal familia osoa, etenaren arriskutik kanpo, supazterrean bilduta, zorionaren zorioneko EITB txintxo ikusten, eta hizkuntz plangintzaren zama guztia Euskaraldian deskargatua duen politika jeltzalea kritikatu gabe.\nSuge gaiztoak ziraun mozoloen komunikabideak nahi inguruan.\nEuskaldun baten gogoetak 2020-09-16 17:27\n“Berria-Argia bezalako komunikabide euskaldunek asko dute ikasteko Vocento-Correo-Diariovasco”… Ez dakit, horiek noizean behin irakurtzeko ondo, baina beste ikuspuntu batzuk irakurtzea eta gaitegi zabalak izatea gustatzen zait (edozein hizkuntzatan). Euskaraz eduki gehiago behar da (denetarik idaztea, edozein ikuspuntutatik). Ingelesez eta gaztelaniaz badago hori. Erderaz izaten diren ohiko informazioen bertsio euskaratuak aspertu egiten naute. Eduki esklusiboak, ikuspuntuak, espero ez ditudan informazio-artikuluak eta horrelakoak asko balioesten ditut (Zuzeun agertzen diren modukoak, blog jakin batzuetakoak…). Ez da Eusko Jaurlaritzari ondo esatea edo kritika egitea, euskarazko edukiak falta direla aitortzea baino. Pozik irakurriko nituzke euskaraz erdara hutsean Naiz-Garan, Deian edo beste hedabide askotan agertzen diren artikulu interesgarriak. Euskaraz ere izaten da baten bat eta noizean behin. Has dadila eztabaida hortik. Zergatik euskaraz ez? Erderaz idatzi beharrean, gaur euskaraz eta zergatik ez?\nBenat Castorene 2020-09-16 18:09\nGogoetatzen duen euskadunari\n“Erderaz idatzi beharrean, gaur euskaraz eta zergatik ez?”\nEntseia gaiten arrazoi batzu aurreratzen:\n1) Gehiago gostatzen zaigu euskaraz idaztea erdaraz baino batez ere kontu konplikatuak.\n2) Euskaldun askok zaitasuna daukala euskaraz irakurtzeko eta kontuan hartzen dugu.\n3) badakigu jende gutiago leituko gaituela euskaraz erdaraz baino eta arrazoi politiko edo egotiko batzuengatik nahiago dugu ahal bezainbat jendek lei gaitzaten.\n4) egoera tapatuaren aurrean euskaldunok ezdakigu gehiago zer erran euskaraz ala erdaraz berdin\n5) egoera politiko zapalgarri honetan ezin da borrokatu erdarekin.\n4) Zailtasun horiek oro gainditzeko ez ditugu gure hizkuntza eta herria aski maite.\nMeredith 2020-09-16 18:37\nEz duzu ondo ulertu. Ez da zuk diozuna Zupiriaren hitzetatik ondorioztatzen den eztabaida.\nKomunikabideen lerratze ideologikoaz ari da, eta ez euskarazko komunikabideek faltan duten edo ez duten albisteen aniztasunaz.\nEta esan duena ez du esan ezker gorriko planteamendu iraultzaileak dituen komunikabide batez, BERRIAz baizik, hain zuzen ere, edozein sozialdemokrata europarrek onartuko lituzkeen planteamenduak dituen egunkariaz. Areago, euskaldun gehienok praktikan onartzen ditugun planteamendu neutro samarrak dituen egunkariaz dio hori Zupiriak. Hobekixeago mintza daiteke Otamendi horretaz, baina aski argi dago ze partida jokatzen duen BERRIAk: aurrerakoia, demokrazia ordezkatzailea, justizia soziala, pobreak baztertzen ez dituen ekonomia, emakumearen diskriminazioaren kontrakoa, etc.\nDefendatzen duen osagairik iraultzaileena eta batzuentzat onartezinena, zalantzarik gabe, euskararen defentsa irmoa da.\nEz buru-nahasketarik izan, beraz, Eusko Jaurlaritzari ideologikoki orrialde parrokialak bezain erosoak egiten ez zaizkion komunikabideei buruzkoa baita hemengo eztabaida.\nErramun 2020-09-16 23:13\nBa nik ez dut diferentzia nabarmenik ikusten, orokorrean euskarazko produkzio kulturalean,Argian, Berrian, Eudkadi Irratian, Eitbn…antzerako ikutua dagoela esango nuke. Agian Zupiriari etzaio gustatuko EJ kideen gainean egiten diren trufa txikiak, baina gainerakoan berdintsuak dira.\nEuskaldun baten gogoetak 2020-09-16 23:33\nErabat ados, Meredith, eta ez dut zalantzan jarri izan nahi. Hala ere, nire gogoetaren gakoak gaiaren oinarriak zeinek diren pentsatzera eraman nau. Hauxe izan da atera dudan ondorioa: euskaraz eduki-kopuru zabala izango bagenu, Zubiriak esandakoak ez luke zentzurik (egunkari euskaldun bakarra, tristea gero). Horregatik eztabaida honen funtsari heldu nahi izan diot: inguruko hizkuntza bat jarri “euskarazko hedabideak lerratuegi…” dagoen tokian (katalana ere baliagarri izan daiteke euskararekin alderatzeko) eta honaxe nire ondorioa: zenbat eta hizkuntza indartsuagoa, orduan eta zentzu gutxiago titularrak. Pena da honetaz aritu beharra, ezin denen gustuko izan egunkari bakarra eta, aldi berean, eskertzekoa Berriak euskarari egiten dion mesedea. Hori bai, arduratzekoa da daukagun egoera, oro har. Iritzi pertsonala dela kontuan izan, baina gustatuko litzaidake gogoetak zerbaiterako balio izatea. Benatek emandako zergatiekin bat egiten dut, gainera (eta pena da). Nolabait euskarak balioespena behar du, dagokion tokia, bai politika barruan, bai handik kanpo.\nOtsaburu 2020-09-17 00:57\nHalabeharrez, ordainpeko komunikabideek bloke politiko konkretuen posizio ideologikoak plazaratu behar dituzte, hor baitago etekina. Hortik kanpo ez dago merkaturik, edo hobeto esanda, ez dago etekinik ematen duen merkaturik euskaldunon kasuan.\nEduki anitzak badira, baina amateurren eremuan, geroz era gehiago dira euskarazko ikusentzunezko edukiak ekoizten dituztenak, baina idatzizkoak gutxi.\nZupiria kexu da ezin duelako beretzat hartu (beraientzat, egokiago) euskara hutsean egindako komunikabide bat izatearen aintza, medaila hori falta zaio curriculumean. Faltan ikusten badu sortu dezatela berauek euskara hutsean eginiko eta ez-lerraturiko (edo beste nonbaitera lerraturiko) komunikabide hori. Dirua eta boterea sobera, baina borondate onik ez, kritika suntsitzaileek utzitako lorratz gaiztoa baino ez.\nBestetik, nahiz eta Zuzeun disidente anitz zareten, euskaltzaletasuna ezkerrarekin lotzen da egun batez ere. Hori nire susmoa, eta beraz lerrokatze horretatik aldentzen den ordainpeko komunikabide batek arrakasta gutxi izango luke.\nZuzeuk duen bertutea aniztasun maila bat bermatzen duela da, eta horrela izaten jarraitu dadila, uzten diguten bitartean.\nHalaber, egun ditugun bitarteko teknologikoekin edonork ireki dezake blog edo orrialde bat. Dagoenarekin konforme ez bazaudete animatzen zaituztet horrelako bat sortzera, eraikitzailetasunaren izenean, gustora irakurriko nituzke zuen iritzi euskaldun des-lerrokatuak.\nOro har, zuek plazaratutako iritziekin bat nator, baina aipamen urri batzuk egiteagatik:\nEuskal gogoetatsu (eta gogotsuari): tamalez euskarak ez ditu ingelesak eta espainolak beste hiztun eta irakurle, eta beraz materialki oso zaila egiten da aniztasun ideologiko hori plazaratu ahal izatea egunkari ezberdinetan eta gainera ez dakit zenbaterainokoa den euskaldunon aniztasun ideologikoa, oso partidistak garela uste dut. Euskal Herrian 3 milioi bagara baina euskara maila onargarri batean dakitenak ez dakit horren hamarrenera heltzen ez ote diren… Gehituiozu prentsa irakurtzeko asmorik dutenen aldagaia edo euskarazko hedabideak bultzatzeko engaiamendua hartu dutenenena. Merkatu murritza nire ustez.\nBenat Castorene, nire egiten ditut zure arrazoi-hipotesiak. Tamalez gehienok ez gara gure hizkuntzan adituak, modu jasoan aritzeko zailtasunak aurkitzen ditugu askotan eta are maldatsuago egiten zaigu gai konplikatuak modu apalean azaldu behar ditugunean. Ez dut uste lexiko eta baliabide falta dugunik, baizik eta badugula nolabaiteko utzikeria barnean sartua eta bizirauteko behar ez dugunez ez dugula erabiltzen, eta euskara egokiro ikasi beharrean erraztasunera jotzen dugu, alegia, erderara. Anekdota pertsonal modura, orain gutxi lagun batekin nengoen eztabaidatzen, eta hark erdarara salto egin zuen momentu batean eta hura aurpegiratu nion (kurioski, eztabaida identitatearen ingurukoa zen) eta berak erraztasunaren izenean zela arrapostu egin zidan. Zinez, periferian bizitzeak ez du laguntzen (Euskal Herrian badira tamalez erdal herriak). Uste dut egoera zapalgarri honetan borrokatu daitekeela erdalekin, baina bistan da ez garela zailtasun horiek oro gainditzeko aski euskaldun sugartsu eta fierrak.\nBenat Castorene 2020-09-17 09:27\nBai “gai konplikatuak (zailenak) modu apalean ( edo sinpleki) azaldu” idatziz edo elhez hau litzateke helburu garrantzizkoa. Zorigaitzez momentuz nik ere Otsabururen lagunak bezala egiten dut askotan.\nPeriferian bizitzeak ez gaituela laguntzen? Egia da eta momedntuz nekez ikusten dut banako askok bat desiratzen dugun erabileraren salto kalitatibo hori egiten iparralde guzia periferia bilakatzen ari delarik. Izan ere salto hori ezin da egin bizitzako talde batean baizik euskara hautuz pratikatzen duen bizitzako aspektu guzietan, sinpleenetan eta sofistikatuenetan, materialeneetan eta ezpiritualeneetan Eguneroko solas arruntak ez dira nahikoak ezta usaiazko euskal hedabideak edo ikastolak ere.\nEuskal komunitate kontzienteak, gora behera politikoen barna biziraun nahi badu, antolatu behar luke periferia orikortu batean bizitzeko. Aski hetsia gure identitatea biziberriteko eta halere aski idekia kanpoko munduaren aurrean ez sekta gisa endekatzeko. Orai artinoko ekintzen emaitzak erabil litezke araiz heinbatetaraino.\nHautu heroiko hori hartuko luketenak oso guti izango lirateke bainan beste anitzen laguntzarekin bada ideia horretan bide bat.\nEuskarari buruz bada sineskeria nahikoa zabaldua dena baina sineskeriak ez du ezer aldatzen behar da sineskeria ez den fedea, hau da lehenik bizitza modu eta portera praktiko bat lan askorekin , gei fidelitatea gei sinesmena eta gei duda.\nUrtzi 2020-09-17 09:30\nEskertzekoa da euskaldunok eztabaidatzeko Zuzeuren moduko lekuak izatea eta ikusirik batzuok dagoeneko zuen iritzia partekatu duzuela nirea ematera nator. Hasteko, tristea da gero horrelako eztabaidei heltzea Zupiria jaunak bota zuenagatik; Kultura eta Hizkuntza Politika sailburu eta EAEko Jaurlaritzaren bozeramaile izanda agian bere hitzak gehiago neurtu beharko lituzke, baina tira. Esan bezala, daukagunaz eta ez daukagunaz hausnartzeko aukera eman digu; egia da egoera ez dela samurra gurean eta adibiderik argiena euskarazko egunkari nazional bakarra daukagula, Berria. Ni Berrialaguna naiz eta urteak daramatzat Berria erosten, irakurtzen eta sostengatzen militantziagatik eta konbentzimenduagatik, produktu ona iruditzen zaidalako; inork ezin du ukatu Berria saiatzen dela ahalik eta neutroen den kazeta idazten eta ez dut uste jeltzale euskaldunek hori irakurtzeko inolako arazorik izan beharko lukete. Hala ere, Zupiriaren hitzetatik ondorioztatu dezakegu nahiago lukeela bestelako egoera egongo balitz, agian, Deiaren ildoko euskarazko egunkaririk argitaratzea. Ez nintzateke ni horren aurka egongo, guztiz kontrakoa, izan ere, iruditzen baitzait Deia edo bere ildoko egunkaririk euskaraz argitaratzeak onura besterik ez liokeela ekarriko gure hizkuntzari, berdin Gara euskaraz argitaratuko balitz. Hori bada haien nahia, nahiko erraz daukate: bihur dezatela Deia euskarazko egunkarian edo sor dezatela egunkari berria euskaraz argitaratuko dena. Noski, horretarako egunkari hori irakurriko duen publikoa beharko lukete eta horretan ikusten dut nik arazoa. Denok dakigu zein den Euskal Herriko egoera soziolinguistikoa, baina jeltzale militanteen artean zenbat diren euskaldunak (eta horietatik zenbatek daukaten behar besteko maila euskarazko prentsa irakurtzeko) aztertu beharko genuke, eta, nire uste apalean, horra hor arazoa: ez dira nahikoak. Baina zergatik ez dira nahikoak? Ez al da alderdi euskaltzalea? Kontua da hitzetatik ekintzetara badagoela aldea eta haien kasuan ez dutela beti benetan euskara lehenetsi eta behar bezala bultzatu edo sustatu. Bestela nola uler dezakegu haien alderdiaren funtzionamendua gehienbat erdaretan (Iparraldeko egoera ere hor dago) izatea? Zer hizkuntzan egiten dituzte EBBko bilerak? Beste zenbait alderdi abertzale (eta, beraz, euskaltzale izan beharrekoak) ere ez dira oso urrun kokatzen, baina onartu behar zaie apur bat gehiago aurreratu dutela euskararen gaian. Agian euskaldun euskaltzaleok hasi beharko ginateke euskara lehenesten arlo guztietan, izan politikan, aisialdian, kulturan, eta abarrean, bestela, gure hizkuntzak jai dauka.\nZenbait erabaki eta ekinbide aspaldi hartu behar ziren, baina oraindik garaiz gabiltza guztiok. Gure herriko alderdi guztiak ere garaiz dabiltza haien ideologiarekin bat egingo duten euskarazko medioak sortzeko.\nBentazar 2020-09-17 11:52\nBarkatuko didazu, Urtzi, baina Berriaren ontasun ontologikoari buruzko zure gogoeta gehiegizkoa iruditzen zait.\nEsan dezadan lehen lehenik, baduela Berriak bertute handi bat eta hauxe dela hizkuntzaren zuzentasunaren araberakoa. Euskara oso onean dago idatzita eta bertan idazten dutenek maila altua erakusten dute. Berriak idatz-estilo bat osatzea lortu du eta hori ez da lorpen makala eta euskaldun guztientzat onuragarri da dudarik gabe.\nHau esanda, esan behar dut hizkuntza eta bere zuzentasuna dela Berria irakurtzeko dudan arrazoi bakar ala ia bakarra (GARA baino ezker abertzale muturrago dagoen boletin bat irakurri nahi baduzu Berria leku ona da, baina hau ez da nire kasua).\nEne Urtzi, badakizu zer gertatzen den? Askotan errealitate propio batean bizitzeak perspektiba galarazten dizula (niri ere batzutan gertatzen zait). Berria munduko egunkaririk sektarioena da, ikuspegi nazional, internazional eta kulturalaren ikuspegitik. Ezker abertzaleak euskal kulturaren zenbait arloetan lortu duen hegemonia absolutoaren eredu ezin hobeagoa. Beti Palestinaren alde, beti Maduroren alde, beti Castro anaien tirania odoltsuei botafumeiroa boteaz, beti Batasun Europarraren kontra, beti ELA-LABen alde, beti Adegi eta euskal enpresarien kontra, beti ETAko presoen alde, beti Otegiren alde, beti Maddalen Iriarteren alde, beti Urkulluren kontra, eta abar, eta abar, eta abar. Irakurtzea besterik ez dago orain gutxiko grebari buruz Berriak eman duen informazioa…. Eta gero, egunkari publiko bat izanik, bere bertsio informatikoan ez ditu kolore bateko komentarioak ametitzen (hau da, ezker abertzalearen mandatu politikoen araberako komentarioak uzten ditu sartzen portzentai ikaragarri batean eta kontra direnak kimatu egiten ditu, neronek konprobatu izan duda bezala).\nEne Urtzi, mesedez, ez adarrik jo. Eztabaidatzera bagoaz errealitate printzipioa ez dezagun hain deblauki kolpatu. Berria sektarismo politiko-mediatikoaren eredu gorena da eta bestela esatea edota oso autoengainatua egotea da edota beste tontotzat hartzea.\nBentazar 2020-09-17 13:08\nBukatzeko, zera gehitu nahiko nuke: Berria diru publikoz bizi den egunkari bat izanik nire ustez kontrol publikoa izan beharko luke bere eduki informatiboetan eta bere artikuluen komentarioen sailean (bestela, ezker abertzalearen aldeko irizpideak ez baitu inongo mugarik, orain arte gertatu bezala).\nGailur 2020-09-17 13:09\nEz dut uste Zupiriak gezurrik esan duenik. Ez dut testuinguru edo hitzaldi osoa ezagutzeko modurik, baina adierazpenek autokritika zentzua ere izan dezaketela iruditzen zait, sailburuaren ibilbide zein den ikusita. Euskarazko komunikabideak (Berria eta Argia, baina baita EITB ere) euskal abertzaletasunaren esparru gisa ikusita daude gizartean, eta euskararen normalizaziorako oztopo izan daiteke hori. Konponbidea ez da erraza, noski.\nEusko Jaurlaritzak Berriaren aurrekontuaren %30 ordaintzen du, eta bien arteko hitzarmenean jasota dago Berriak “Bere eskaintza informatibo eta iritzikoan euskal gizartean dagoen aniztasuna bermatzea.” Norbaitek uste du hau betetzen dela?\nBa Ote! 2020-09-17 15:24\nBetikoa, gure herri arraro honetan. Botere politikoa prentsari irizpideak ematen, eta dena horren normal. Baten batek ere proposatu du edukien kontrola gobernuaren aldetik. Eta ez da ezer pasatzen. Demokratak dira. ertzaintza oinarrizko eskubideak mugatzen hasi zenean bezala, etxealdian. Gora demokrazia! (Badakigu besteak internazionalista/marxista/terrorista/arriskutsu direna, lasai, Bentazar, batak ez du besteak kentzen).\nEuskal kontserbadoreak (nolabait izendatzearren, inor ez bedi mindu) horren kezkatuta badaude euskal prentsan ustez den aniztasun faltarekin, herri honen tradizio nobleenetakoa jarraituz, sor bezate beraiena, eta lagundu beza Eusko Jaurlaritzak diruz, Berriarekin egin bezala. Baina ez dute hori nahi, bai baitakite gutxiengoa direla. Berria kostata mantentzen bada, eurena are okerrago ibiliko litzateke, eta ongi dakite hori. Horregatik, beste egunkari bat sortu beharrean (edozein unetan egin lezake hori benetan interesa balute), Berria kritikatzea nahiago dute (erdal prentsa “amigoa” diruz itotzen duen bitartean instituzio guztietatik).\nMunduko herri bakarra izango gara prentsa “aurrerakoi” eta “kontserbadorea” egunkari berberean egotearen aldeko jendea duguna.\nEa egunen batean ausartzen diren jauzia ematera, eta prentsa kontserbadore euskalduna izan dezakegun, aurrerakoiaren aldamenean. Normalizaziorantz urrats ikaragarria izango da hori, eta plazer bat, euskarazko bi egunkari izatea. Ziur nago ez dutela/duzuela egingo.\nAzken finean arazo bat dago hemen, EAJren boto emaileen %28 da euskalduna, eta EHBildukoen %78.\nBentazar 2020-09-17 15:33\nBerria egunkari publiko bat da, hau da, erakundeen diruz bizi daitekeena eta horren ondorioz bere ildo informatiboa ezin daiteke ezker abertzalearen mesede etengabean egon. Euskara ezin daiteke aitzaki izan ezker abertzaleak bere monokultibo informatiboa zabaltzeko. Hori bai dela demokraziaren kontrakoa: diru publikoaren bidez ildo sektario bat loditzea. Eta Berriarena, benetan, aipagarria da, edozeinek ikusi dezakeenez.\nDena den, Ba Ote, zuk esandakoa gauza bat adierazten du, eta hauxe da, “aurrerakoi” eta “kontserbadore” etiketek ez direla onak euskalduno eta abertzaleentzat, ez dela ona gure antzeko herri minorizatu bat horrelako zatiketa globaletan berezita egotea. Espero dezagun egunen batean ezker abertzaleak beharrezkoa duen eraldaketa ideologiko-morala emango duela eta utziko diola bere eskema bertikalista-leninista-internazionalista izateari. EAJk Bilduk baino euskaldun gehiago ditu bere botoemaileetan, Ba Ote, ze proportzio horiek jartzen dituzula zure burua engainatu nahi duzu edo tontotzat gaituzu?\nBa Ote! 2020-09-17 15:42\nBentazar, ez dut gustuko zure estilo erasokorra, eta ez dut jarraituko eztabaida antzuetan. Soilik gauzatxo bat: BBC hedabide publiko bat da %100ean (Berria ez bezala). Erresuma Batuko gobernuak esango balu edukiak kontrolatuko dituela, astakeria galanta irudituko litzaiguke, eta faxismoa. Gauza berbera Eitb-rekin. Edo esaten ari zara Eitb-ren edukia gobernuak zaintzen duela? (banuen ustea, baina halaxe konfirmatzea ez nuen espero, gero…) Espainiako gobernutik esango balute TVEren edukiak zainduko dituela, ezin sinetsi geundeke. Zuk normaltzat jo nahi duzu. Badakit ezker abertzaleari herra bizia diozula, eta agian arrazoi osoz. Orain, planteatzen ari zarena demokraziaren oinarriaren aurkakoa da, Euskal Herrian edo Japonian. Hortik aurrera, segi zurean.\nZoriontsu izan zaitezen opa dizut.\nBa Ote! 2020-09-17 15:53\nAzken kontu bat: 350.000 botoren %28, 98.000 da. 250.000ren %78, 195.000.\nGehitu horri EHBilduren boto gehiena eremu euskaldunetan kontzentratzen dela oro har, eta EAJrena berriz uniformeago izan arren, Bizkaiko mendebaldean duela gotorlekua.\nNik ez dut inor tontotzat. Zuk ere ez ni tontotzat hartu.\nMeredith 2020-09-17 15:53\nAizue, ez zaigu ahaztuko Urkulluren gobernuak nola jokatu izan duen eta jokatzen duen euskarazko komunikabideekin eta nola gaztelaniazkoekin, ezta?\n“En el año 2017, el Gobierno Vasco, exceptuando el grupo público bilingue EITB, dio el 92% del dinero dirigido a publicidad y patrocinio a medios que ejercen en su totalidad o mayormente en español: 5.749.974 euros, y para aquellos en euskara, el 8%: 496.819 euros. En el grupo de medios de comunicación en euskara, Berria, el único periódico nacional integramente en euskara, recibió dos tercios de esa cantidad. Los medios locales de Tokikom recibieron 46.447 euros. Es evidente que el Gobierno Vasco apuesta por los medios en español. En comparación, los medios en euskara juntos recibieron en total la misma cantidad que recibieron solamente Deia o Cadena Ser. El Diario Vasco recibió el doble, y El Correo, perteneciente al mismo grupo, casi tres veces más que todos juntos”.\n(Datu zehatzak hemen: https://www.elsaltodiario.com/argia/medios-de-comunicacion-gobierno-vasco-publicidad-institucional)\nMeredith 2020-09-17 15:57\nEta ideologikoki lerratua iruditzen zaio Berria egunkaria Zupiriari.\nEz al du bere burua ispiluan begiratzen ala?\nBentazar 2020-09-17 17:24\nNiri ez zait zilegi iruditzen, Ba Ote, GARA baino muturragokoa den egunkari bat diru publikoz kaleratzea euskaraz soilik delako. Ez dago eskubiderik. Irakurtzen dut Berria egunero eta bere ildo editoriala eskandaluzkoa da. Besterik gabe. Ezker abertzalearen sektarismo ideologikoaren ispilu bat da puntuz puntu. Nire diruz pagatu behar baldin bada katxarro hori nik kontrol publikoa eskatuko nuke eta hori demokrazia hutsa da eta ez bestelako gauza bat. BBC eta Berriaren ildo ideologikoak konparatzea, Ba Ote, txiste antzeko baten moduan hartu beharko dut: BBCren ildoak ez du gobernua planteatzen baina BBCk urte luzeetan frogatu du britainiarren onespena: Berria bitarteko sektario bat da, edozeinek ikusi dezakeen bezala, euskal-PRAVDA ala Granma da, ez du aniztasunik, bakarrik zenbait artikulugilek salbatzen dira. Gehegitxo da etengabe Eusko Jaurlaritzaren kontra ari den medio bat erakunde delako horrengatik finanziatua izatea. Hori bai dela kriston txistea.\nEAJk Bilduk baino boto euskaldun gehiago du, izan du eta izango du. Orain ere Ba Ote euskaldungoa erabili behar duzu ezker abertzalearen sektarismoari txapela eta kaikua gainean jartzeko.\nMeredith, arazoa hauxe da, erakundeen laguntzarik gabe ez litzateke apenas euskal mediorik izango. Ni horiek sustatzearen alde nago, baina, noski, baldintza batzuk behar dira, alderdi politiko minoritario batek eremu hori kopatu ez dezan. Zuretzat eta zuentarrentzat hori guztia oso normala da eta gainera defendagarria. Ez naiz harritzen.\nMeredith 2020-09-17 17:51\nBentazar, aspaldiko, onik atera zara coronabirusaren atzaparretatik. Pozgarria. Pentsamendua eta formak, aldiz, lehengo gakotik zintzilik. Lastima. Zertxobait irekiago itzul zintezkeen jeltzale izateari utzi gabe, baina… Zer egingo, ba!\nEuskara hutsez diharduen Berriari “katxarro” deitu eta haren kontrol publikoa eskatu bai, baina euskal medioa ez den Deiari botatako flotagailuaz edo Jaurlaritzak Vocento-ABC familiari emandako dirutzaz ez zara ohartu ere egiten.\nBikaina analista gisara. Lehen bezala, bo eta bo eta ba eta ba, katedra ezartzen eta defendaezinak defendatu nahian.\nAinube 2020-09-17 18:01\nSinestesina da eztabaida hau! Lehenik eta behin komentatu nahi nuke euskarazko hedabide guztiak ez direla publikoak, herritik sorturikoak eta bultzaturikoak bai, eta diru laguntza publikoak dituztenak ere bai, baina ez publikoak, nahiz eta herriarenak badiren eta funtzio publikoa egiten duten sarri. Diru laguntza publikoa emateak ezin du kontrol publikoa bermatu besterik gabe (bai legea betetzearenak… baina ez erabakietan edo egiten duten produktuaren emaitzetan, ez bada horrela adostu diru laguntza jasotzerakoan edo erregulatzerakoan), horrela izango balitz gure enpresa asko ere publikoak izango lirateke, edo Confebask bera ere bai edo Sabino Arana Fundazioa edo LAB sindikatua edo Elai Alai dantza taldea… (adibide asko jarri daiteke). Beraz euskara bultzatzen duten entitateak ez dute zetan ezberdinak izan alde horretatik.\nKezkagarria dena da euskararen aldeko mugimenduetan, eta ondorioz aldizkarietan, dagoen jende asko posizio politiko-ideologiko antzekoa duena dela sarritan, eta beste posizioetako pertsonek ez dutela parte hartzen horrelako mugimenduetan, nahiz eta euskararen aldeko mugimenduek ahaleginak egin guztiak batzeko eta guztion zerbait dela sentiarazteko (horretan ahalegin berezia egin zen 90. hamarkadan), euskarak guztiok behar gaituelako, baina hala eta guztiz ere ez du lortu. Beraz, ondo legoke, batak besteari trasteak botatzen hasi baino hau guztia nola egin daitekeen pentsatzea eta boluntarioa den lan handi eta luze honetan guztiok parte hartzea. Euskalgintzak ez du aberastasunik edo etekin materialik ematen baina zoriontasuna bai! Animo ba eta etorri gurera! Zeu ere bai Zupiria!\nAinube 2020-09-17 18:05\nOharra: ahaztu gabe euskararen sustapenerako tresna direla eta ez beste ezertarako.\nMikelats 2020-09-17 20:09\nBingen Zupiriak bere interesak ditu (alderdiarenak) horrelako adierazpenak egiteko, baina zerbait aitortu behar bazaio hori egia esan duela da.\nEz dakit zertara datorren horretarako eskandaloa, azken hamarkadetan EAJ eta Ezker Abertzaleak euskal komunikabideak (eta kultura, orokorrean) nahierara kontrolatu dituztenean, zentsuraren artaziak ezker-eskuin erabiliz. Bai, EITBn eta Argian etxera bidaliak izan dira asko txiringitoa gobernatzen duenari kritika egiteagatik. Hemen trapu zikinak denek dauzkate, eta hori egia da askori gustatu ez arren.\nKultura mertzenarioa da nagusi, handiusteko “sortzaileek” unean-uneko modari jarraitzen diote ea sosak nondik lortuko. Egungo idoloak kritikatzen dituena ostraizismora kondenatua izango da, galde bestela abertzaletasun-feminimo tandem sakrosatua kritikatu zuenari, edo inmigrazioa-hondamendi demografikoa salatzen saiatzen denari.\nJesuiten herri honetan badaude zalantzan jarri ezin diren gauzak, moral txit garbia gordetzen dutenen aginduz.\nAB 2020-09-17 21:46\nGraxioxoa Xupi !\nBeste lerro bateko euskal prentsa gura badu, aski du bere partidoari eskatzea komunikabide bat sor dezan.\nIrakurriko neuke neuk bere. Eta, heltü bada, baita Iturgiatzek egingo baleu… edo berdin Amurriokoak ?\nBentazar 2020-09-17 22:29\nEskerrik asko, Meredith, nire osasunarengatik erakutsi duzun arretarengatik. Ba nik zuk niri eskatzen didazun irekitasun berdina eskatuko nioke Berriari, benetan ez duena, eta negargarri egiten duena euskal medio gisa. Ikusi, Gailur deitzen den batek hauxe dio: “Eusko Jaurlaritzak Berriaren aurrekontuaren %30 ordaintzen du, eta bien arteko hitzarmenean jasota dago Berriak “Bere eskaintza informatibo eta iritzikoan euskal gizartean dagoen aniztasuna bermatzea.” Ba hori da nik eskatzen diodana “katxarro” delako horri (bai, gainera protokolo arazoak dituzu nik horrela hitzetan hartu dudalako Berria; gauza okerragoak esan daitezke egunero irakurtzen baldin baduzu eta ez bazara ezker abertzalekoen kirakoa; noski hori ez da zure kasua, zuretzat “sakratua” eta ukiezina da, antza denez).\nGero hor irakurtzen dut baten batek diola “Berria” “herriak” sortu duela. Ez dakit zeinek sortu duen, edota ez dakit zerri deitzen entitate fantasmatikoari deitzen dion besteak “herria”. Dakidana da Berriaren ildoa ez dela herriarena, herriaren parte batena baizik. Badakigu zenbat mesias jantzi den Euskal Herrian herria hitzarekin edozer astakeria justifikatzeko asmoz. Kasu honetan, euskararen izenean, kazeta bat alderdi bateko estrategiaren mugarri bihurtzearena justifikatzen da eta kritikatzen duena, malo.\nHor akordio bat sinatu zen Berriaren ildoa anitza izan zedin eta akordio hori ez da betetzen. Zeinek betearaziko du? Nola betearaziko da? Edota etengabeko panfletarismoa jasan beharko dugu euskaldunok?\nUrtzi 2020-09-18 09:00\nKaixo, Bentazar. Lehenik eta behin errespetua galduko ez bazenit asko eskertuko nizuke, nik ez baitut horrelakorik egin inorekin nire mezuan. Gaiari helduz, nik ez dut inor tontotzat hartu nahi eta ez daukat nire burua tontotzat. Astebururo Berria patxadaz irakurtzen dut eta esan beharra daukat ez dudala zuk esaten duzunaren arrastorik ikusten. Gainera, Gara baino muturragoa dela esatera ere, ez dakit, eztabaida horrela desitxuratzea ez zait egokia iruditzen. Gaiak lantzerakoan alde guztietatik ahotsak biltzen saiatzen direla ikusten dut nik eta hori bada beste askok egiten dutena baino askoz gehiago. Berria nola sortu zen? Euskaldunon Egunkaria itxi zutenean (bortxaz, ez dezagun ahaztu) zenbait herritarrek haien dirua jarri zuten akzioak erosi zituzten kazeta berria martxan jartzeko. Zergatik ez ziren beste batzuk hor sartu? Non zeuden Zupiria eta bere inguruko batzuk? Agian hortik ere hausnartzeko beta edukiko lukete. Hori esanda ez naiz sartuko gehiago gai honetan, ez zaidalako iruditzen eztabaida egokia eta errespetuzkoa.\nBerriro esango dut aurreko mezuan esandakoa: oxala izango genituzke euskara hutsezko egunkari eta aldizkari gehiago, eskuinekoak eta ezkerrekoak, ildo guztietakoak, horrek euskara normalizatzeko bidean izango genukeela adieraziko ligukeelako; are gehiago, oxala prentsa arrosa ere euskaraz izango bagenu, hori ere euskaraz behar dugulako. Tamalez, ez da hori daukagun egoera eta daukagunarekin aurrera egin behar dugu. Nik jarraituko dut euskarazko egunkari nazional bakarra erosten eta irakurtzen, baita horren laguna izaten ere.\nJarrai dezagun Herri hau euskaratik eta euskaraz eraikitzen!\nBentazar 2020-09-18 09:23\nKaxo Urtzi. Nik kasu konkretuak aipatu ditut eta esan dut Berria beti Palestinarren alde dagoela eta Israelen kontra, Arnaldo Otegi-Iriarteren alde eta Urkulluren kontra, Maduroren alde eta bere oposizioaren kontra, Europar Batasunaren kontra, eta abar, eta abar. Berriako edozer ale irekiez gero bere ildo politiko-informatikoa aski garbi gelditzen da. GARA baino muturragokoa dela esatean esan nahi dut GARAk baino gehiago azpimarratzen dituela ezker abertzalearen ildo informatiboak. Nahi baduzu (aleren bat etxean dudala uste dut) puntuz puntu eta sekzioz sekzio egin genezake konparazioa.\nGero Urtzi esaten didazu kira bakar bateko jendeak jarri zuela dirua Egunkaria-Berria eraikitzerakoan eta Zupiria eta EAJkoek ez zutela halakorik egin. Eskerrik asko konfirmatzeagatik ildo editorialaz nioena. Orduan, kira bateko jendeak bultzatu baldin badu, zertara dator erakundeen dirua? Ez da koherentea. Bestalde, aipatu dut Berriak Eusko Jaurlaritzarekin egindako hitzarmenean esaten dena, Berriaren ildoa “anitza” izan behar dela. Ez da horrela ni por el forro.\nEuskara zoritxarrez aitzaki da askorentzat beren politika sektarioa bultzatzeko. Nik nahi dudana da benetan badago egitasmo nazional bat eraikitzeko asmoa hori ez dadila izan alderdi edota mugimendu bakar baten mesederako. Hori da gertatzen dena Berriarekin. Pena da eta salatu behar da eta betearazi behar da Berriako mandatariek Jaurlaritzarekin sinatutakoa.\nUrtzi 2020-09-18 10:02\nEz nahastu nire hitzok, nik ez baitut esan Berria abian jartzeko ildo jakin bateko jendeak dirua jarri zuenik, baizik eta Zupiria eta beste askok ez zutela jarri. Bestalde, ez naiz ni ezker abertzalekoa, beraz, nolatan ez banaiz ni ildo horretakoa ondo deritzot Berriaren ildo editoriala eta nolatan ikus dezaket pluraltasuna gordetzen dutela? Edozelan, zergatik ez da Deia euskaraz argitaratzen? Edo Deia ez bada ere, zergatik ez dute horren moduko beste egunkari bat argitaratzen euskaraz? Azaldu hori, mesedez.\nGailur 2020-09-18 10:09\nMeredith, zure datuak zaharkituta daude. 2017ko grafiko horretan publizitate instituzionalerako emandako dirua agertzen da. Eta, niri gustatu ez arren, kasu horretan audientzia gehieneko komunikabideak daude lehen postuan. Publizizitatearen helburua ahalik eta jende gehienera iristea dela kontuan izanik, ez zait hain eskandalagarria iruditzen. Gainera, Berria seigarren postuan agertzen da. Zein da bere irakurle kopurua? 6. postuan dago EAEn?\nBestalde, Jaurlaritzak euskarazko komunikabideentzako diru laguntzak ematen ditu. Hona hemen horrekin lotutako hainbat albiste:\n2014 urtean, 1.300.000€ Berriarentzat. Kexa eragin zuen, urteetako kantitate txikiena zelako\n(auzitegietan helegitea jartzea aztertzen ari zirela jakinarazi zuen Berriak. Nik dakidala azkenean ez zuten ezer aurkeztu.):\n2019, hitzarmen berri eta berezia, haren izaera nazionala aitortuz, Jaurlaritza eta Berriaren artean. 2.320.000€ urtean, urteroko aurrekontuaren %30 (legearen arabera eman daitekeen kantitate handiena):\nHitzarmenean garbi dator Berriak euskal gizartearen aniztasuna ordezkatu behar duela. Ikusiko dugu ea jarraipen batzordeak zer esaten duen inoiz emaitzen berri emango badigute, baina beste euskal komunikabide batzuetan lortu den aniztasunetik (esaterako, Euskadi Irratia) urrun ikusten dut Berria.\nBentazar 2020-09-18 10:11\nZuk esan duzu, Urtzi, batzuk abian jarri zutela eta beste batzuk ez eta “ez” delako horien artean Zupiria dago eta beste askok eta horiek dira EAJkoak. Bai, badakigu ezker abertzaleak aniztasunez zipristindua ageri duela bere burua baina azkenean, badakigu eta hori gauza konprobatua da, ezker abertzalearen aniztasun delako hori itxurakeria dela eta Sortukoek manejatzen dutela Bildu, adibidez. Berria ezker abertzalearen ildoa puntuz puntu jarraitzen duen bezalaxe. Eta nola zuri hain gauza polita iruditzen zaizu Berriako ildo editoriala ez bazara ezker abertzalekoa? Orduan EAJkoa zara eta oso Urkulluzalea iruditzen zaizu egunkari hori? Urtzi, mesedez, ez adarrik jo.\nBerriak Jaurlaritzarekin egindako hitzarmenean argi ageri da aniztasun bat beharko litzatekeela ildo editorialarentzat eta hori ez da gertatzen. Beraz hori bete dadila. Euskararen aitzakiz alderdi edo mugimendu bateko ildo politikoa potoltzearen kontu hori bukatu behar da betirako.\nUrtzi 2020-09-18 10:23\nBentazar, ez nauzu eramango zure lokatzera. Erantzun nire galderei. Zergatik beste jende horrek ez zuen dirurik jarri? Zuk zergatik ez zenuen dirurik jarri? Berria ez bada zure/zuen gustokoa, zer proposatzen duzu(e)? Egunkari berria abian jarriko duzue?\nBentazar 2020-09-18 10:42\nUrtzi, euskal historia piska bat aztertzen baduzu jakingo zenduke gauza bat oso klaroa: ezker abertzaleak ustez euskaldun eta abertzale guztiek integratzen dituzten ekimenak bultzatzen ditu gero bera ekimen horien jabe gertatzeko. Pentsa zazu, nire aitak erosi zituen Egin egunkariaren akzioak kontserbatzen ditut saldu zitzaigulako egunkari hori (gero GARA bihurtu dena) euskaldun eta abertzale guztiak integratuko zituela. Hortik gutxira ikusi genduen saldu zitzaigun hori guztia gezur ustela izan zela eta Egin ildo politiko jakin baten egunkaria zela, eta abertzale eta euskaltzaleak tonto bezala engainatuak izan ginela.\nGauza berdina gertatu zen Egunkaria-Berriarekin. Saldu zitzaigun beharrezkoa zela egunkari bat euskaraz, jende batek bultzatu eta diruztatu zuen (kontuan izan behar da Egunkaria-Berriakoa Eginekoa eta gero izan zela eta ez zela hainbeste erori kaiolan erori) eta erakundeen laguntza lortu zuen euskararen aitzakiz. Gaur da eguna Berria irakurri eta GARAren kide oraindik erradikalago bat irakurtzen dudala. Zuk esaten didazu Berria oso objetiboa eta integratzailea dela…\nNik ez nuen dirurik jarri nire aitak Egin-i eman ziolako eta banekielako zer gertatuko zen, gertatu dena.\nNik proposatzen dudana da Berriak bete dezala berak Jaurlaritzarekin hitzartutakoa: “Bere eskaintza informatibo eta iritzikoan euskal gizartean dagoen aniztasuna bermatzea.”\nMikel 2020-09-18 13:05\nHedabide on bat ez da guk aurrez daukagun iritzia eta nahia berresteko informazio partziala argitaratzen duen hori, baizik eta gizartean geratzen direnen inguruan dauden ikuspegi ezberdinak erakutsi, eta, talka horretatik, guk geuk ausnartuz, gure iritzi eta ideiak moldatzen joateko aukera emango diguna.\nTamalez, horrelako gutxi dago, ez bakarrik euskaraz. Hala ere, euskaraz arazo gehigarri bat daukagu. Euskarak bizi duen egoerak mugatu egiten du ikuspegi ezberdinetako hainbat hedabide edukitzea, batez ere nazio mailan. Egunkari bakarra edukita, adibidez, ahalegin gehiago egin beharko litzateke “gobernuari egurra” emateari utzi gabe, gobernuaren aldeko iritziak ere jasotzen. Eta ez bakarrik gobernuaren alde daudenek “erosoago” irakur dezaten. Iritzi talkarik ezean informazioa eskuratzerik ez dagoelako baizik, hedabide beharrean, panfleto bat besterik ez delako hori egiten ez duen medioa.\nPeru_Gabiriko 2020-09-18 14:09\nOso ondo, Mikel. Bejondeizula.\nMeredith 2020-09-18 22:10\n“Hitzarmenean garbi dator Berriak euskal gizartearen aniztasuna ordezkatu behar duela. Ikusiko dugu ea jarraipen batzordeak zer esaten duen inoiz emaitzen berri emango badigute, baina beste euskal komunikabide batzuetan lortu den aniztasunetik (esaterako, Euskadi Irratia) urrun ikusten dut Berria”\nJaurlaritzaren txotxongilo hutsa den EITB erakundeko komunikabide bat (Euskadi Irratia) aniztasunaren eredu gisa jartzen?\nZertan ari gara, Gailur? Txantxetan ala seriotan?\nNeurgailu hori erabiliko al du Jaurlaritzak eratutako jarraipen-batzordeak Berriaren zintzotasun-maila baloratzeko?\nEz da zalantzarik Jaurlaritzari eta Zupiriari mantsoago gustatuko litzaiekeela euskarazko prentsa, baina BERRIA irakurtzen duenak badaki zer-nolako ekilibrio-ahaleginak egiten dituen egunero bere orrialdeak prestatzean eta nolako koherentziarekin mantentzen duen ildo informatiboa. Anitza, bai, anitza da eta neutroa, neutroegia maiz asko.\nGailur 2020-09-18 23:01\nMeredith, ez duzu ezer esateko nire iruzkinean esandako besteari buruz beraz.\nEz zait iruditzen EiTB jaurlaritzaren txotxongiloa denik. Maddalen Arazallus eta Onintza Enbeita, hainbat saio aurkeztutakoak, jaurlaritzaren txotxongiloak dira? Xabier Usabiaga eta Maddalen Iriarte, EAJren txotxongiloak dira akaso? Maite Artola eta Iñaki Guridi Jaurlaritzaren txotxongiloak iruditzen zaizkizu?\nBai, niri gaur egun Euskadi Irratia iruditzen zait euskaldun guztion komunikabidea izatetik gertuen dagoena. Albisteak euskal ikuspuntutik emateaz gain, iritzi emaile eta tertuliakideen artean ideologia guztietako jendea egoteko ahalegina dago, zailtasunak zailtasun. UPN-PPtik gertukoak eta Sortutik gertukoak entzun ditzakezu. Hori da aniztasuna.\nJarraipen batzordean jaurlaritzako eta berriako kideak daude. Lasai, ez dut uste haren emaitzen berri izango dugunik, eta ziur bi urte barru hitzarmena berrituko dutela.\nMeredith 2020-09-19 11:43\nEztabaida batzuk nagikeria gaindiezina sorrarazten dute, Gailur. Niri behinik behin. Baina azkarra zara eta ulertuko duzu.\n2017ko datuak ez dira zaharrak, urte horretako publizitate intituzionaleko diru-laguntzen berri 2018an jakin izan zelako. Berrienak 2019koak dira eta sarean dituzu, duela sei hilabete kaleratuta.\nBaina garrantzizkoena da 2017ko hori dela argitaratu den azken estudio laburbiltzaile argigarriena, Jaurlaritzak burutzen dituen Memoria horietan sailka eta kanpainaka desglosatuta azaltzen baitira diru-partida guztiak. Konprenituko duzunez, ez natzaizu orain hasiko kalkulagailuarekin bueltaka. Baina animatzen bazara, egin ezazu proba eta konproba ezazu ea noraino aldatu diren 2017ko tendentziak. Zeren eta 2017ko txostenak honakoxe hau uzten du agerian: zein diren Jaurlaritzak publizitatearekin bultzatzen dituen komunikabideak.\nEz konfunditu, bestalde, publizitatearen dirutza horiek Jaurlaritzak eta aldundiek EUSKARA SUSTATZEKO prestatua dituzten planekin eta haietatik datozen diruekin. Alor honetan BERRIAri dagokio justiziaz (ados?) diru-partida mardulena jasotzea.\nAlegia, lehen alorreko diru-esleipenak euskararen presentziak berak agintzen eta ezinbestean bideratzen diu (ados?), eta bestearenak, berriz, Jaurlaritzak erabakia duen politika partidistak.\nEta bukatzeko. Honela diozu: “Publizizitatearen helburua ahalik eta jende gehienera iristea dela kontuan izanik, ez zait hain eskandalagarria iruditzen. Gainera, Berria seigarren postuan agertzen da. Zein da bere irakurle kopurua? 6. postuan dago EAEn?”\nZiur datua eskapatu zaizula, baina Berriaren ale eta irakurleen kopuruak EAEko mugetatik askoz harago doaz. Esango nuke Nafarroa sakoneraino ere iristen direla, adibidez. Seigarren postuarena, beraz, beste modu batez kalibra dezakezu.\nBaina horretaz ari garela, ariketa xume bat bururatzen ari zait asteburu euritsu honetarako:\n1) Ezetz asmatu zeinek duen ale-salmenta handiagoa, DEIAk ala BERRIAk? Asmatu zeinek dituen 10.000 baino gutxiago eta zeinek 14.000 baino gehiago (irakurle-kopuruaz ere aritu gintezke, baina batzuk gehiegi harropuzten dira sarean egiten zaizkien kontsulta puntualekin)\n2) bietatik zein da ideologikoki anitzagoa? Partiduko aparatuak dioenari segitzen diona ala bestea?\n3) zein uste duzu izan daitekeela sektore gehiagotara iristen dena?\n4) zein da publizitate instituzionalaren esparruan diru gehiago eramaten duena?\nA! Eta denborapasa bezala eta EITBren izaeraz (linea ideologikoaz) konturatzeko, ikus itzazu gaur ETB1 eta ETB2, batez ere albistegiak. Ea aldez aurretik asmatzen duzun nola banatuko dituzten gobernukideen agertze-denborak. Uste dut gaur eta bihar Erkoreka, Tapia eta Sagarduiri tokatzen zaiela guardia egitea, baina Aburto eta Olano ere ordezko onak izaten dira.\nGailur 2020-09-19 13:50\nMeredith, zu zara publizitate instituzionaleko dirua eta euskararako diru laguntzena nahastu dituena, Jaurlaritzak Berriari ematen dion diru bakarra lehena bakarrik balitz bezala aurkeztu duzunean. Bien arteko baturak eginda, ez al dago Berria lehen postuan? Beraz, desegokia da Jaurlaritzak Berriarekiko duen jarrera? Nire ustez ez\nHain zuzen ere Jaurlaritzak EAEn ditu eskumenak, beraz komunikabideek EAEn duten hedadura hartuko da aintzat publizitate kontuetarako. Eta tira, hedadura ez doa “askoz” harago, lurralde guztietako biztanle kopuruei begiratuta.\nZuk ere hobeto kalibratu behar zenituzke zure datuak. Hasteko, ez dakit nondik atera dituzun zifrak. Baina DEIA Bizkaiako egunkaria da soilik, eta Berria, zuk esan bezala, Euskal Herri osokoa.\nNik ez dut esan DEIA perfektua denik, EAJren egunkaria da, mundu guztiak daki, irakurleek ere bai. Ez dute inor engainatzen euskaldun guztien egunkaria direla esanez.\nEITBri buruz, uste dut argi dagoela ez zarela Euskadi Irratiaren entzulea. Linea editoriala aipatzen didazunean, duela oso gutxira arte Maddalen Iriarte eta Jasone Agirrek (EH Bilduko legebiltzarkideak) finkatutakoaz ari zara? Nola tratatu ditu EiTBk albistegietan Zaldibar eta Hezkuntza greba, gobernuarentzat gai deserosoak?\nHara, Sagardui agertuko al da? Sailburu izendatu zutenetik ez du agerraldi publikorik egin, pozten naiz EITBn agertzea lortu badute. A ze astakeria, pandemia batean gauden bitartean, Osasun sailburua telebistan.\nMeredith 2020-09-19 16:02\nAsmo txarrik gabe ari zarela pentsatu nahi nuke, Gailur, baina ez nago ziur.\nEz nahastekatu, bada, esan dudana, esan ez dudana eta zuri nik esatea gustatu litzaizukeena. Foro hau ez litzateke izan behar sofismekin aritzeko tokia.\nBaina noan aurrera!\nBete-betean asmatu duzu Euskadi Irratia ez dudala entzuten diozunean.\nEz duzu preziorik igarle bezala. Zure tokian kontsulta kiromantiko bat jarriko nuke nik astelehenean bertan.\nSinetsi ala ez, goizeko zazpietako albistegiarekin hasten dut eguna. Hortaz…\nHalaz ere, ez dizut aipatu Euskadi Irratia esperimentua egiteko, askoz gizarte-eragin handiagoa duen ETB1 eta ETB2 baizik. Onerako zein txarrerako, horietxetan azaltzen dira ongienik Urkulluren gobernuaren bertute eta manipulazio komunikatiboak, ederki ikasia baitute belarrietatik sartzen denak baino eragin gehiago duela begietatik sarrarazten denak.\nBaina ez itxaropenik gal, Gailur!\nSaia zaitez pizka bat eta laster asko ikusiko duzu nola eta zein garbi darabilen Urkulluren gobernuak aniztasuna kontzeptua.\nEta ez esan, arren, txiringitoa haiena dela eta botijoarekin nahi dutena egiteko eskubidea dutela!\nEgin egiten dute dagoeneko, baina… nola esan?\nJoxe Martin 2020-09-21 19:26\nBerria egunkaria (beste batzuez ere galdegin dezakegu noski) euskaratik eta euskaraz sortutako ekimen bat bezala erabat onartzeko, egungo pluralismo politikoa bermatzea nahikoa al litzateke?\nNire iritzirako egungo herri ekimenak (Berria barne), politikarekiko duten menpekotasunak ez die uzten lasai aztertzen euskaratik gure herria eraikitzeak zer esan nahi duen, menpekotasun hori gainditu beharra dago.\nEspero dezagun gaur egun dauden, eta sortzen ari diren, fundazio eta unibertsitateko ekintza berriak gai izango direla, politika lotura hauetatik aske, euskaratik sortutako herrigintza nolakoa izan behar duen aztertzeko.\nJuhda 2020-09-24 14:25\nEAJren boto-emaileen %62k apenas dakien euskaraz. Horra!\njuhda 2020-09-24 14:45\nBentazarrek esandako honen inguruan:\n“EAJk Bilduk baino boto euskaldun gehiago du, izan du eta izango du. Orain ere Ba Ote euskaldungoa erabili behar duzu ezker abertzalearen sektarismoari txapela eta kaikua gainean jartzeko.”\nOndoko grafikoak argi erakusten du gezurra dela esandakoa.\nEuskaraz moldatzen den jende gehienak EH Bilduri ematen dio bozka. Euskaraz hobekien moldatzen direnen artean ateratzen dio alderik handiena EH Bilduk EAJri, ia bikoiztu egiten du.\nEAJ EAEko biztanleen artean nagusi da, baina EH BIldu da nagusi EAEko euskaldunen artean. Diferentzia nabarmenarekin, Bentazar.\nDatuak datuak dira eta korrelazio argia dago udalerri bateko euskal hiztun proportzioa eta udalerriko alderdi nagusiaren artean. Zenbat eta udalerri euskaldunagoa orduan eta nagusitasun handiagoa du EH Bilduk, orokorrean.\njuhda 2020-09-24 14:46\nGrafikoaren esteka jartzea ahaztu zait:\nBentazar 2020-09-25 11:23\nZuk planteatzen duzun grafikoak ez du ezer esaten, inkesta bat da eta kitto. Zuk ezin jakin dezakezu zenbat euskaldunek botoa ematen diote EAJri Donostian, Bilbaon ala Errenderin.\nNoski, neri esteka horrek balio dit zuek ezker abertzaleko talibanek jartzen dituzuen hesi dialektikoak antzemateko: orain euskaldungoaren partidoa zaretelakoan paketea markatu behar duzue eta EAJri gainetik begiratu.\nZuen konplejo egotikoa EAJrekiko ez du etenik. Joan psikoanalista batengana eta ea sendatzen zareten.\nJuhda 2020-09-26 01:44\nEz da estatistika gehiegi jakin behar, herriz herri, euskaldun proportzioen datuak eta alderdi bakoitzaren bozka emaileek herri horietan osatzen duen biztanleen proportzioa gurutzatu eta alderdikoa korrelazioak ateratzeko. Eta emaitzak argiak dira, gustatu ala ez gustatu: herrien euskalduntasuna eta EH Bilduren boto proportzioan arteko korrelazioa, herrien euskalduntasuna eta EAJren boto proportzioaren korrelazioa baino dexente handiagoa da.\nDatuak, jakina, Eustatetik jaitsi daitezke. Zuek egindako inkestetatik.\nAran 2020-09-26 13:11\nBerriaren, Argiaren eta Naizen lerratze ideologikoa totala da. Zentsura kasu amaigabeak (kaleratze ideologikoak barne) egoteaz gain, berri guztiek mezu politiko infantil bat izateaz gain, disimulurik gabe ez dute esfortzurik hartzen gai konkretuak ikuspuntu desberdinetatik lantzeko, hala nola, klima, migrazioa, generoa… Ez dakit zuei, baina niri hedabide batek informazioa eman ordez gauzak nola pentsatu behar diren matraka ematen badit, saiatuta ere, irakurtzeko gogoak joaten zaizkit. Beraien lana ideologizazioa da, baina Gailurrek eta beste hainbatek ulertzen ez dutena Jaurlaritzaren eskakizunekin bat datorrela portaera hau.\nBentazar 2020-09-26 13:34\n“herrien euskalduntasuna eta EH Bilduren boto proportzioan arteko korrelazioa, herrien euskalduntasuna eta EAJren boto proportzioaren korrelazioa baino dexente handiagoa da”.\nHori horrela izango balitz ere horretatik ateratzea euskaldun “askosaz” gehiagok ematen diotela botoa Bilduri EAJri baino erabat ez zuzena litzateke, korrelazio batek ez baitu botoen kopururik ematen. Dena den, ikusten da, gero eta eztabaidan konkretuago, gero eta gutxiago planteatzen dela haserako baieztapenaren demasia, Bildukoek askoez euskaldun gehiagoen botoak jasotzen ditugu EAJkoak baino… Hori ez da egia eta zuk zerorrek demostratu duzu. Eskerrik asko hain prezisoa izateagatik. Hurrengo batean ea bateratzen duzun zure baieztapena eta zure arrazoi-bidea eta benetan koherentea zaren eta esaten duzun nik hor haseran jarritakoa.\nAran-entzat 2020-09-26 17:10\nAran: ezin hobeto azaldu duzu. Okerrena da “euskararen alde lan egiten” omen dutela. Euskararentzat medioak ezinbestekoak izanik ere, lotsagarria da ideologizazioa euskararen gainetik jartzea.\nGobernuek zuzeneko diru-laguntzak eta publizitate instituzionala erabiltzen dute medio horiek “erosteko”. Lotsagarria da nolako publizitate kanpaina hutsalak, ezertarako balio ez dutenak egiten dituzten (beno, balio dute medioak bere menpe edukitzeko):\njuan inazio hartsuaga 2020-09-26 22:48\nBingen Zupiria ez da seguru asko egokiena auzoaren lerrokatze ideologikoa salatzeko, etxean duena ikusita. Halere ez zaio arrazoia falta. Agian tristeena, eskatzen den zabaltasun eredu hori noizbait izan zela eta gerora galdu egin zela. Joxemi Zumalaberen Egunkaria eta oraingo Berriaren artean alde handi samarra ikusten duen bakarra ote naiz?\nJoxe 2020-09-28 15:16\nEHBildu ez da alderdi euskaltzalea. Bere ordezkari gehienek sareetan egiten duten hizkuntza aukerari erreparatu besterik ez dago: gehienek espainierari ematen diote lehentasuna, handia edo erabatekoa.\nHala ere, EHBildu EAJ baino askoz euskaltzaleagoa da.\nEz da asko behar horretarako.


Haurrak gozoekin saritzea | Consumer\nHaurrak gozoekin saritzea\nEguneroko lanetan obeditzearen truke gozokiekin saritzea oso ohikoa da guraso askorentzat, baina ez beti egokiena\narabera: Asteazkena, 2007ko maiatzaren 30a\n«Etxeko lan guztiak egiten badituzu, gozokiak erosiko dizkizut», «ondo portatzen bazara, dirua emango dizut gozokiak eros ditzazun», «zure gela jasotzen baduzu, bi postre jango dituzu». Guraso batzuek esaldi asko errepikatzen dizkiete seme-alabei, portaera ona izan dezaten. Aldi berean, ordea, gozokiak jatera bultzatzen dituzte. Ohitura hori ez da egokia maiz gertatzen bada.\nElikadura-ohitura desegokien hasiera\nGozokiek, opilek, gozokiek eta litxarreriek etxeko txikienak saritzen dituzte beren eguneroko zereginen aurrean. Baina, zer lortzen da horrekin?\nGozoekin saritzeak ohitura txarrak sortzen ditu haurrengan, eta gero eta apetatsu bihurtzen dira. Hala, benetan eskersari bat merezi duena bakarrik saritu beharko litzateke; izan ere, haurrak bere eskumeneko ekintza batengatik saria jasotzen badu, are gehiago eskatuko du ahalegin handiagoa eskatzen zaionean.\nElikagai gozoak eguneko aparteko otordutzat hartzen badira, litekeena da otordu nagusietan haurrak jateko gogoa galtzea, eta, gero eta gehiago, elikagai osasungarriagoak jateko gogoa galtzea. Hori dela eta, zailagoa izango da platerean duena jatea (horrek elikatzen du). Gogoratu behar da haurtzaroan pixkanaka hartzen ari diren elikadura-ohitura eta jokabide guztiak gero eta zailagoak direla aldatzen. Beraz, alderdi horiek argi uzten dute sariak ez direla kaltegarri bihurtu behar.\nUmearen odoleko glukosa-mailari dagokionez, bitaminarik, txantxarrik, gehiegizko pisu-arazorik edo kontrolik ez izatea beti gozoekin saritzeko arazoak izan daitezke.\nGozokiak izaten dira haur bat saritu nahi den lehen baliabideetako bat. Zergatik ez zaie eskaintzen pasta-plater gogokoena edo afari gogokoena? Sari guztiak gozokiak jatea badira, haurrak oso positibotzat hartzen ditu azkenean, nutrizio balio txikiko eta kaloria askoko elikagaiak direnean.\n«Arraina jaten baduzu, txokolategiak emango dizkizut» bezalako esaldien aurrean, haurrak pentsatuko du «arrainak oso txarra izan behar duela», trukean «oso gauza aberatsa» ematen diotelako. Horrela, elikadura osasungarriaren kontzeptua desitxuratzen da. Gainera, horrelako sariak oso maiz ematen badira, elikagai gozoen kontsumoa ohikoa bihurtuko da, eta horrek azukre sinpleen soberakina ekarriko du, bai eta neurri handiagoan edo txikiagoan semearen edo alabaren osasunean eragina izan dezaketen ondorioak ere. Bitaminarik ez izateko arrisku handiagoa, txantxarra agertzea, gehiegizko pisuaren arazoak edo odoleko glukosa-mailaren kontrolik eza dira arazo ohikoenak.\nGozokiek kaloria asko ematen dituzte, kalitate gutxiko proteina gutxi, oso mineral gutxi eta bitamina gutxi.\nLitxarreriak kaloria asko ematen ditu, kalitate gutxiko proteina gutxi, oso mineral gutxi eta bitamina gutxi; beraz, haurrak behar dituen elikagai asko ez ditu. Beste gozo batzuek, hala nola txokolatinek, nutrizio-balio osoagoa dute, baina kaloria asko dituzte eta azukre asko.\nAdibidez, barazki-platera patatekin, haragi-, ogi- eta jogurt-anoa duen menu batek 850 kaloria inguru ematen ditu. Aldiz, janari horri 40 g eta 220 kaloriako txokolatina gehitzen bazaio, azken ekarpena ia 1100 da. Kopuru hori, otordu bakar batean hartzen dena, 11 urteko neskato batek egunean zehar behar duenaren erdia da; beraz, beste erdia gainerako otorduetan banatu behar da. Hori dela eta, egunero janarien ondoren gozokiak gehitzen badira, elikadura-eredua desorekatuko da.\nEtxeko gozokiekin edo dedikazioarekin saritzea.\n"Sari gozoek" ekar ditzaketen arazoen konponbiderik onena da jarduteko modu hori ohikoa ez bihurtzea. Noizean behin bakarrik saritu behar dira gozokiak (urtebetetze-festak edo ospakizun bereziak). Horrela, haurrak ikasiko du dieta orekatu batean sar daitezkeela, errutina bihurtu gabe. Egoera horietan, gainera, egokia da etxean prestatutako jakiak eskaintzea, dendetan erosten direnak baino askoz ere osasungarriagoak baitira.\nJanariarekin zerikusirik ez duten beste sari batzuk ere sar daitezke, hala nola garaiz eta arduraz saritzea, gurasoen arreta izugarri gustatzen baitzaie. Elkarrekin jolastea, zinemara joatea, parkean paseatzea, txangoak egitea, gustukoen duten kirola egitea edo eskulanak egitea dira aukera horietako batzuk.\nHaurrak egin duen lana bere ohiko eginkizunen barruan dagoenean, irribarre edo besarkada moduko maitasun-lagin bat izan daiteke saririk onena, bereziki esfortzua handia izan bada.\naldaketa gozokiak niño-eu padres-eu premiar-eu\nZenbat saltxitxa jan ditzaket? Hona hemen kontsumo-gomendioak:


kritiken hemeroteka » Ideologia\n« Pirotekniarik gabe | Txartasunaren banaltasuna »\nLiteratura eta ideologia / Xabier Etxaniz / Utriusque Vasconiae, 2007\nIdeologia Jon Kortazar / El País, 2008-05-05\nXabier Etxanizek (Oñati, 1961) liburu honen atarian aipu garrantzitsua jartzen du. Iris Zavala ikerlarienarena da eta bertan Literaturak irudi identitarioak bidaltzeko duen ahalmena goraipatzen da. Literatura kolektibitatearen irudi eragile nagusia, ohiturak eta pentsamoldeak adierazteko tresna gisa definitzen du aipuak.\nLiburuaren alderik interesgarriena sarrera metodologikoa da. Bertan egileak garbi uzten du literaturak baduela ideologia zabaltzeko indar berezia. Batez ere, gizarte demokratikoetan, zeinetan hitzaren jabe izatea, hitza eta mezua zabaltzeko ahalbidea izatea indarraren jabe izatea da. Horrela onartzen du egileak: “Diskurtsoa, hizkuntzaren erabilera, hitzen indarra gero eta garrantzitsuagoa da gure gizartean, baita kulturan eta literaturan ere”. Sarreraren indarra liburuan duen zabaleran adierazten da (100 orrialdetatik 21). Hartan literaturaren eta ideologiaren arteko zubiak eratu dira eta deskribatu.\nOndorengo bost kapituluetan ideologiak utzi duen itzala jarraitu du idazleak, literaturaren hainbat esparru adieraziz. Batzuk, nabarienak, haur eta gazte literaturarekin loturik daude, egilea esparru horretan aditu gisa ezaguna baitugu. Ahozkotasunaren zentzu kontserbatzailea, emakumearen alde ikusgarria (edo ezikusia) gaurko gure literaturan, indarkeriaren gaiak, haur ipuinetan agertzen diren irudien azterketa, eta, bukatzeko, Disneyren indarraren marrazketa, guztiak beti ere irakurketa kritiko baten alde.\nEtxanizek herri-generoekin egiten du lan, eta aspaldi jarri zen zalantzan herri-generoen kontserbatzaile joera, beraz ez da zaila genero horretan (ahozkoa litzateke adibiderik nagusiena Walter Ong irakurri dutenentzat) ideologia kontserbatzaile ikustea. Philipe Arièsek Europako haurren mundua aztertu zuenean adierazi zuen haurrek jasotzen dituztela gizarte helduetan zahar bihurtu dena, eta beraz eremu kontserbatzailea dela. Emakume literatura edo gatazka aipatzen dituenean aldiz, irudikorra da baina gaiak ihes egiten diola dirudi, nahiz eta zertzelada oso interesgarriak ematen dituen.


Bizkaiko Foru Aldundiak arte-sorkuntzarako bekak eskatzeko epealdia irekiko du urtarrilaren 20an - Komunikazioa - Bizkaia.eus\nBizkaiko Foru Aldundiak arte-sorkuntzarako bekak eskatzeko epealdia irekiko du urtarrilaren 20an\n2021(e)ko azaroaren 23(a) 11:30\nBizkaiko Foru Aldundiak 275.000 euro ipini ditu 2022. urtean bekak emateko arte plastiko eta bisualetan, arte dramatikoan, musikan eta dantzan. Eskaerak aurkezteko epealdia 2022ko urtarrilaren 20an hasiko da eta 2022ko otsailaren 24an amaituko da, 13:30etan. Informazio gehiago: www.bizkaia.eus/kulturadirulaguntzak\nBizkaiko Foru Aldundiak arte plastiko eta bisualetan, arte dramatikoan, musikan eta dantzan emango dituen beken oinarri arautzaileak eta deialdia onetsi ditu. Guztira 275.000 euro bideratuko dira esparru horietan sormenaren interpretazio-teknikak zabaltzeko xedez.\nArte plastikoen eta bisualen esparrurako beken helburua izango da arte-sorkuntzakio proiektuak egitea era guztietako zentroetan (estudio partikularretan ere izan daiteke) eta edozein tokitan.\nKanpoan geratuko dira (hau da, ezik dute dirulaguntzarik jaso) ikerketarekin eta irakaskuntzarekin lotutako proiektuak: graduondoko ikastaroak, masterrak, doktorego-ikastaroak, eta doktorego-tesiak.\nArte dramatikoaren esparruan Aldundiaren beken xedeak honako hauek dira: antzezleen prestakuntzarako eta hobekuntzarako ikasketak; antzerki-zuzendaritza, eszenografia, luminoteknia, soinu eta jantziteria ikasketak; eta zinema-zuzendaritza, Bizkaitik kanpo eginez gero.\nKanpoan geratuko dira (beraz, ezin dute dirulaguntzarik jaso) ikerketarekin lotutako proiektuak: doktoretza-ikastaroak eta doktoretza-tesiak.\nBeste alde batetik, musikaren arloko beken xedea izango da kontserbatorioetako ikasketa-planetan dauden musika-tresnen eta ahotsaren edo zuzendaritza edo konposizioaren prestakuntza edota trebakuntzako ikasketak egitea Bizkaitik kanpo.\nDantzaren arloan Aldundiak emango dituen beken helburua Bizkaitik kanpo dantza arautuan edo koreografian prestatzeko eta trebatzeko ikasketak egitea izango da.\nEskaerak aurkezteko epealdia 2022ko urtarrilaren 20an hasiko da eta 2022ko otsailaren 24an amaituko da, 13:30etan. Informazio gehiago: www.bizkaia.eus/kulturadirulaguntzak